1. **OBCHODNÉ PODMIENKY VEREJNÉHO OBSTARÁVATEĽA**

Návrh

**Zmluva o Dielo**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov v platnom znení (ďalej len „Zmluva“)

medzi zmluvnými stranami:

**Objednávateľ:**

Názov: **Rozhlas a televízia Slovenska**

Sídlo:Mlynská dolina, 845 45 Bratislava, Slovenská republika

Zastúpený: PhDr. Jaroslav Rezník, generálny riaditeľ

IČO: 47 232 480

DIČ: 2023169973

IČ DPH: SK2023169973

Bankové spojenie: Tatra banka, a. s., Bratislava

IBAN: SK84 1100 0000 0029 4009 0914

SWIFT: TATRKKBC

Registrácia: Obchodný register Okresného súdu Bratislava I, oddiel: Po, vložka č.: 1922/B

(ďalej len „Objednávateľ“)

**a**

**Zhotoviteľ:**

Názov:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

SWIFT:

Registrácia:

(ďalej len „Zhotoviteľ“)

(Objednávateľ a Zhotoviteľ ďalej spolu len „Zmluvné strany“ alebo každý samostatne aj ako „Zmluvná strana“)

**Preambula**

Táto Zmluva je výsledkom procesu verejného obstarávania podlimitnej zákazky na uskutočnenie stavebných prác, ktorý sa vykonal v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“). Verejné obstarávanie bolo zverejnené vo Vestníku verejného obstarávania č. ........... zo dňa ....................., pod zn............(ďalej len „**verejné obstarávanie**“).

Zhotoviteľ berie na vedomie, že realizácia predmetu tejto zmluvy bude financovaná na základe Zmluvy o poskytnutí nenávratného finančného príspevku (ďalej len „**NFP**“) č. MK-141/2020/SOIROPPO3-302031ABF8 v rámci Integrovaného regionálneho operačného programu, ktorá stanovuje zmluvné podmienky, práva a povinnosti Objednávateľa ako prijímateľa a riadiaceho orgánu (Ministerstvo kultúry Slovenskej republiky) ako poskytovateľa pri poskytnutí NFP zo strany poskytovateľa prijímateľovi. Zhotoviteľ berie na vedomie, že realizácia predmetu zmluvy bude financovaná na základe uvedenej Zmluvy o poskytnutí NFP nasledovne:

1. z prostriedkov európskych štrukturálnych a investičných fondov formou nenávratného finančného príspevku, v súlade s dodržiavaním Systému finančného riadenia štrukturálnych a investičných fondov na programové obdobie 2014 – 2020 v platnom znení (ďalej len „**Systém finančného riadenia**“) a
2. z vlastných prostriedkov Objednávateľa.

**Článok I.**

**Predmet a rozsah zmluvy**

* 1. Zhotoviteľ sa zaväzuje, že za podmienok uvedených v tejto Zmluve zhotoví Dielo „Rekonštrukcia - Kreatívne centrum RTVS Banská Bystrica“ (ABF8\_stavebné práce) – podľa špecifikácie uvedenej **v Prílohe č. 1** tejto zmluvy – Ocenený výkaz výmer a v Prílohe č. 2 tejto zmluvy – Harmonogram a podľa Východiskových podkladov (ďalej len „**Dielo**“) spôsobom a v rozsahu bližšie špecifikovanom v tejto Zmluve:
* v objekte Strednej priemyselnej školy Jozefa Murgaša, J.M. Hurbana 6, Banská Bystrica  (vnútorné priestory v časti „C“ ), ktorá sa nachádza na pozemku, ktoré predstavujú parcely č. KN-C č. 3336/6 a  3336/13, na LV č. 4736, súpisné číslo 423, katastrálne územie Banská Bystrica (ďalej len „**objekt č. 1**“),
* Štúdiu RTVS, Profesora Sáru 1, Banská Bystrica v objekte stavby RTVS (réžie m.č. 136 a dabingu m.č.137), ktorý sa nachádza na pozemku parcely registra „C“, parcely č. KN-C č. 1913/3, na LV č. 1211, súpisné číslo 1762, katastrálne územie Banská Bystrica ako štúdio RTVS Banská Bystrica (ďalej len „**objekt č. 2**“).

(Objekt č. 1 a objekt č. 2 sa na účely tejto Zmluvy rozumie aj ako **časť Diela,** ale aj ako **„Stavba**“).

* 1. Predmetom tejto Zmluvy je záväzok Zhotoviteľa riadne a včas vykonať Dielo špecifikované v článku I. tejto Zmluvy a podľa podmienok uvedených v tejto Zmluve a záväzok Objednávateľa riadne a včas zhotovené Dielo prevziať a zaplatiť zaň Zhotoviteľovi dohodnutú cenu v súlade s článkom III. tejto Zmluvy.
	2. Za riadne vykonané Dielo sa pre účely tejto Zmluvy považuje Dielo, ktoré je vykonané:
		1. podľa podmienok uvedených v tejto Zmluve,
		2. podľa požiadaviek a náležitostí uvedených v projektovej dokumentácii zhotovenej generálnym projektantom Akad. arch. Jaroslava Kubániová a Ing. Ján Piliar, Mládežnícka 45, Banská Bystrica a zodpovedným projektantom Akad. arch. Jaroslava Kubániová a Ing. Ján Piliar (ďalej len „**Projektová dokumentácia**“),
		3. podľa ponuky predloženej Zhotoviteľom v rámci verejného obstarávania na zákazku, ktorej predmetom je vykonanie Diela; súčasťou ponuky je aj Ocenený výkaz výmer, ktorý je **Prílohou č. 1** tejto Zmluvy,
		4. podľa platných právnych predpisov, príslušných STN noriem, a to aj v prípade ak nie sú záväzné a ich charakter je len odporúčací (STN EN, STN ISO, STN EN ISO),
		5. podľa záväzného Harmonogramu, ktorý tvorí **Prílohu č. 2** tejto Zmluvy (ďalej len „**Harmonogram**“),
		6. podľa požiadaviek a pokynov oprávnených zástupcov Objednávateľa, ako aj dojednaní oprávnených zástupcov Zmluvných strán na kontrolných dňoch stavby, uvedených v stavebnom denníku,
		7. a spĺňa všetky podmienky uložené dotknutými orgánmi, je v plne funkčnom a prevádzkyschopnom stave, spĺňa podmienky BOZP a ochrany životného prostredia, a boli na ňom odstránené vady a nedorobky,
		8. v súlade s technologickými postupmi a technológiami predpísanými ich výrobcami použitými pri vykonávaní Diela,
		9. v štandarde materiálov (stavebných výrobkov) a vybavenia jednotlivých objektov, ktorý je uvedený vo Východiskových podkladoch, pričom každý stavebný výrobok použitý pri vykonávaní Diela musí vyhovovať požiadavkám podľa zákona č. 133/2013 Z. z. o stavebných výrobkoch, podľa nariadenia Európskeho parlamentu a Rady (EÚ) č. 305/2011 z 9.marca 2011, ktorým sa ustanovujú harmonizované podmienky uvádzania stavebných výrobkov na trh a podľa príslušnej platnej legislatívy.
	3. Súčasťou povinnosti vykonať Dielo je aj povinnosť:
		1. vykonať všetky potrebné skúšky a merania,
		2. preukázateľne zaškoliť obsluhu na prevádzku dodaných zariadení a technológií,
		3. odovzdať všetky príslušné doklady prináležiace k Dielu v zmysle článku X. tejtoZmluvy,
		4. vybudovanie doplnkových objektov staveniska Zhotoviteľom, prevádzka, údržba a likvidácia doplnkových objektov zariadenia časti staveniska,
		5. vykonanie všetkých predpísaných, potrebných alebo dohodnutých skúšok, revízií, atestov a certifikácií v súvislosti s vykonanými prácami a dodávkami,
		6. zabezpečenie kompletných dokladov týkajúcich sa realizácie Diela a jeho kvality potrebných na odovzdanie Diela a poskytnutie všetkej súčinnosti potrebnej na odovzdanie Diela podľa pokynov Objednávateľa a/alebo orgánov verejnej moci,
		7. zabezpečiť vypracovanie Plánu bezpečnosti a ochrany zdravia pri práci na stavenisku podľa príslušných ustanovení nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov a vyhlášky Ministerstva práce, sociálnych vecí a rodiny SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov,
		8. vybaviť rozhodnutia o povolení vjazdu na komunikáciu k objektu č. 1 a k objektu č. 2, ak to vyžaduje všeobecne záväzný právny predpis,
		9. zabezpečiť dočasné dopravné značenie na stavenisku a/alebo v objekte č. 1 a v objekte č. 2, ak to vyžaduje všeobecne záväzný právny predpis,
		10. dodať príslušné atesty a certifikáty od zabudovaných materiálov a výrobkov v dvoch (2) vyhotoveniach,
		11. dodať doklady o využití a zneškodnení všetkých odpadov s uvedením názvu Diela a druhu a množstva odpadu, ktoré vzniknú pri realizácií prác na povolené skládky (evidenčné listy odpadov, vážne lístky, faktúry za uloženie odpadu na skládku) v dvoch (2) vyhotoveniach, z toho jedno (1) originálne vyhotovenie,
		12. zabezpečiť doklady súvisiace s uvedením Diela do prevádzky v dvoch (2) vyhotoveniach,
		13. dodať projektovú dokumentáciu skutočného vyhotovenia Diela v počte dve (2) paré,
		14. zhotovovať fotodokumentáciu realizácie Diela na účely kontroly podľa bodu 4.2. tejto Zmluvy najmä v rozsahu podľa 4.2.2. tejto Zmluvy (ďalej len „**fotodokumentácia“**).
	4. Východiskové podklady k predmetu tejto Zmluvy
		1. Projektová dokumentácia s vyjadreniami dotknutých orgánov štátnej správy, obce a iných organizácií,
		2. Harmonogram, ktorý tvorí Prílohu č. 2 tejto zmluvy;
		3. Ohlásenie rekonštrukcie v zmysle všeobecne záväzného predpisu na príslušnom stavebnom úrade č. p.: OVZ-SU 189243/37683/2019MM zo dňa 19.11.2019.

**Článok II.**

**Termíny plnenia**

* 1. Zmluvné strany sa dohodli na nasledovných termínoch vykonávania Diela (ďalej len „**Termíny**“):
		1. **odovzdanie / prevzatie staveniska: do 10 dní po účinnosti Zmluvy**
		2. **zahájenie prác na Diele: do 10 dní po odovzdaní / prevzatí staveniska**
		3. **vykonanie Diela v Termínoch: vymedzených v Harmonograme**
		4. **odovzdanie ukončeného Diela**

**v časti objektu č. 1: do 8 mesiacov od zahájenia prác podľa**

 **bodu 2.1.2**

* + 1. **odovzdanie ukončeného Diela**

**v časti objektu č. 2: do 4 mesiacov od zahájenia prác podľa**

 **bodu 2.1.2**

* + 1. **vypratanie a vyčistenie staveniska: do 5 dní od odovzdania Diela podľa bodu 2.1.4 a 2.1.5**
	1. Zhotoviteľ je povinný presne dodržať všetky Termíny, ktoré sú stanovené touto Zmluvou, resp. ktoré vyplývajú z platných právnych predpisov, pokiaľ sa Zmluvné strany písomne nedohodnú inak. Ak by v priebehu vykonávania Diela došlo k akýmkoľvek rozporom medzi Zmluvnými stranami, nesmie dôjsť k čiastočnému alebo úplnému zastaveniu, oneskoreniu alebo inému ovplyvneniu zhotovovania Diela zo strany Zhotoviteľa, v opačnom prípade sa to považuje za podstatné porušenie Zmluvy.
	2. Ak bod 2.4 tohto článku Zmluvy neustanovuje inak, Termíny vykonávania Diela sa predlžujú o dobu trvania prekážok nezávislých od vôle Zhotoviteľa, ktoré mu bránia vo vykonávaní Diela, ak nemožno rozumne predpokladať, že by Zhotoviteľ tieto prekážky alebo ich následky mohol odvrátiť alebo prekonať, ani že by v čase vzniku jeho záväzku vykonať Dielo tieto prekážky mohol predvídať.
	3. Zhotoviteľ je povinný okamžite, najneskôr do 2 pracovných dní od vzniku prekážky, písomne informovať Objednávateľa o vzniku prekážok (ich povahe, začiatku a konci) podľa predchádzajúceho bodu. Zhotoviteľ počas doby trvania prekážok nie je v omeškaní. Zodpovednosť Zhotoviteľa však nie je vylúčená a Termín plnenia sa nepredlžuje, pokiaľ Zhotoviteľ nesplnil svoju povinnosť bezodkladne informovať Objednávateľa o vzniku prekážok.
	4. Zhotoviteľ je oprávnený vykonávať Dielo aj počas víkendov a iných voľných dní mimo štátnych sviatkov za predpokladu dodržania osobitných právnych predpisov.

**Článok III.**

**Cena Diela**

* 1. Celková cena Diela, tak ako je špecifikované v článku I. tejto zmluvy, je dohodnutá Zmluvnými stranami v zmysle zákona č. 18/1996 Z. z. o cenách v platnom znení a zákona č. 222/2004 Z. z. o dani z pridanej hodnoty v platnom znení vo výške:

**Cena celkom bez DPH: ................... Eur**

**Cena celkom s DPH: ................... Eur**

* 1. K cene Diela bude pripočítaná a účtovaná daň z pridanej hodnoty (**DPH**) podľa platných právnych predpisov. V prípade, že v priebehu realizácie Diela dôjde v dôsledku zmeny legislatívy k zmene sadzby DPH, Zmluvné strany budú DPH účtovať v tejto zmenenej sadzbe. Zmluvné strany sa dohodli, že v celkovej cene Diela je zahrnutá aj odmena za vykonanie kolaudácie Diela, ak tak vyžaduje všeobecne záväzný právny predpis.
	2. Na základe spôsobu stanovenia ceny Diela určeného v bode 3.1. tejto Zmluvy je cena Diela Zmluvnými stranami smerom nahor stanovená v pevne stanovenej výške ako **maximálna cena Diela vykonaného v rozsahu definovanom v článku I. tejto Zmluvy** (ďalej len „**Maximálna cena za Dielo**“), to znamená, že k zvýšeniu Ceny Diela môže dôjsť výlučne na základe písomného dodatku k Zmluve v súlade s § 18 zákona o verejnom obstarávaní, a cena Diela smerom nadol je Zmluvnými stranami stanovená vo variabilnej výške, ktorá bude zodpovedať skutočne vykonaným prácam a dodaným materiálom, to znamená, že o cenu prác a materiálov nedodaných podľa Oceneného výkazu výmer, ktorý tvorí Prílohu č. 1 tejto Zmluvy, sa cena Diela automaticky znižuje.
	3. V Maximálnej cene za Dielo sú okrem iného zahrnuté všetky náklady potrebné na riadne vykonanie Diela, t. j. najmä:
		1. dopravné a materiálové náklady, colné a špedičné poplatky,
		2. náklady spojené so samotným zhotovením, alebo montážou Diela, prípravnými a ukončovacími prácami, vrátane výkonov špecialistov,
		3. náklady na vybudovanie, prevádzku, údržbu a vypratanie zariadenia staveniska,
		4. náklady na vybudovanie potrebných inžinierskych sietí,
		5. náklady spojené s uskutočnením potrebných skúšok alebo kontrolných meraní,
		6. náklady spojené s vyhotovením alebo zabezpečením vyhotovenia príslušných dokladov, ktoré k Dielu prináležia, alebo ktoré sú vyžadované príslušnými orgánmi v súlade s článkom X. tejto Zmluvy,
		7. náklady na zabezpečenie bezpečnosti a ochrany zdravia pri práci a požiarnej ochrany, náklady na vypracovanie Plánu bezpečnosti a ochrany zdravia pri práci,
		8. náklady na odber všetkých druhov energií potrebných pri zhotovovaní Diela,
		9. náklady na čistenie Stavby a staveniska a likvidáciu odpadov,
		10. náklady na zabezpečenie stráženia Stavby a staveniska odo dňa odovzdania staveniska do dňa odstránenia vád a nedorobkov,
		11. náklady na poistenie podľa bodu 11.8 tejto Zmluvy,
		12. náklady vynaložené na odstraňovanie nedorobkov alebo vád Diela,
		13. náklady za odvoz a poplatky za prebytok materiálu, zemín, stavebnej sute,
		14. náklady za vodné, stočné potrebné pri zhotovovaní Diela,
		15. a akékoľvek ďalšie náklady, ktoré sú potrebné pre riadne vykonanie Diela a pre splnenie akýchkoľvek zmluvných a zákonných povinností, alebo sú vyžadované príslušnými orgánmi.
	4. V dôsledku stanovenia Maximálnej ceny za Dielo sú v cene jednotlivých položiek uvedených vo Výkaze výmer v Prílohe č. 1 tejto Zmluvy zahrnuté všetky úkony Zhotoviteľa (súvisiace výkony, činnosti, materiály, ich doprava a montáž, resp. akékoľvek súvisiace náklady) potrebné na riadne uskutočnenie daného výkonu vrátane nákladov na dielenskú dokumentáciu.
	5. V prípade vzniku naviac prác, ktoré vyplynuli z dôvodu potreby zmeny alebo doplnenia projektového technického riešenia v priebehu realizácie Diela, ktorých vykonanie je potrebné na riadne dokončenie a odovzdanie Diela, a ktoré nebolo predvídateľné, prípadne zmeny stavebných materiálov a dodávok ovplyvňujúcich cenu za Dielo dohodnutú v bode 3.1. tohto článku Zmluvy, budú predmetné práce, ich rozsah a cena prerokované, odsúhlasené a doriešené medzi Objednávateľom a Zhotoviteľom formou dodatku k tejto Zmluve v súlade s bodom 17.2 článku XVII. tejto Zmluvy. Podkladom pre uzavretie dodatku k tejto Zmluve budú Objednávateľom schválené zmenové listy Stavby k jednotlivým naviac prácam spracované Zhotoviteľom v priebehu realizácie Diela. Vzor zmenového listu stavby tvorí Prílohu č. 4 tejto Zmluvy.
	6. Zhotoviteľ je povinný k dodatku k tejto Zmluve vypracovať v termíne stanovenom Objednávateľom:
1. dôvodovú správu, ktorá bude obsahovať krátky a výstižný popis naviac prác podľa jednotlivých položiek s označením prislúchajúcich čísiel položiek, v prípade dodatku pre zmenové konanie aj s označením čísiel položiek, ktoré sa budú odpočítavať z pôvodného rozpočtu,
2. dodatok k špecifikácii ceny uvedenej v Prílohe č. 1 tejto Zmluvy, v nasledovnom rozsahu:
	* + rekapitulácia ceny, ktorá bude obsahovať špecifikáciu ceny, cenu jednotlivých dodatkov k špecifikácii ceny a cenu spolu,
		+ samostatný položkový rozpočet naviac prác označený ako „prípočet“ v rovnakom členení podľa pôvodného rozpočtu (stavebné objekty, časti atď.) vypracovaný na základe výkazu výmer naviac prác spracovaného Zhotoviteľom, prípadne v spolupráci s projektantom, ktorého súčasťou bude podrobný výpočet požadovaných množstiev pri jednotlivých položkách, samostatný položkový rozpočet prác, ktoré nebudú realizované označený ako „odpočet“.
	1. Pre výpočet zmeny ceny za Dielo bude Zhotoviteľ používať ceny nasledovne:
3. zmeny množstiev, výmer – v prípade úpravy množstva merných jednotiek, ak sa nemenia položky konštrukcií a prác, u položiek na ktoré sú v *Prílohe č. 1* tejto Zmluvy dohodnuté jednotkové ceny, sa tieto ceny uplatnia aj na zvýšené množstvá,
4. pri doplnení nových položiek konštrukcií a prác, ktoré sa v *Prílohe č. 1* tejto Zmluvy nevyskytujú, predloží Zhotoviteľ kalkuláciu ceny v zmysle zákona o cenách,
5. práce vykonané v menšom rozsahu ako vyplýva z *Prílohy č. 1* tejto Zmluvy budú odpočítané v nevykonanom rozsahu.

**Článok IV.**

**Platobné podmienky**

* 1. Právo Zhotoviteľa na Cenu Diela vzniká vykonaním Diela. Zhotoviteľ je oprávnený uplatniť si platbu na cenu Diela po splnení nasledovných podmienok:
		1. 30 % z Ceny Diela po vykonaní prác v hodnote 30 % Ceny Diela a písomnom potvrdení tejto skutočnosti zo strany Objednávateľa podľa bodu 4.3 tohto článku Zmluvy („**Prvá platba**“),
		2. 30 % z Ceny Diela po vykonaní prác v hodnote 60 % Ceny Diela a písomnom potvrdení tejto skutočnosti zo strany Objednávateľa podľa bodu 4.3 tohto článku Zmluvy („**Druhá platba**“)
		3. 30 % z Ceny Diela po odovzdaní celého Diela („**Tretia platba**“),
		4. 10 % z Ceny Diela po odstránení všetkých vád a nedorobkov zistených pri preberaní Diela („**Štvrtá** **platba**“).

**Platobné podmienky pri Prvých troch platbách**

* 1. Zhotoviteľ pred vystavením faktúry na úhradu Prvých troch platieb predloží zmluvnému Stavebnému dozoru Objednávateľa ............................ a zástupcovi Objednávateľa pre veci technické, ktorým je Ing. Marián Baran, tel.: +421 919 245 544 (ďalej len **„zástupca Objednávateľa“**) na kontrolu:
		1. Súpis vykonaných prác a dodaných materiálov (ďalej len „**Súpis**“). Súpis je oprávnený vystaviť najskôr posledný deň, v ktorom boli príslušné práce realizované. Zhotoviteľ je povinný odovzdať Súpis v elektronickej a tlačenej forme v podrobnom členení s uvedením položiek: množstvo celkom, množstvo za príslušné fakturačné obdobie, množstvá za predchádzajúce fakturačné obdobie (pri Druhej a Tretej platbe) a ich súčet, zostávajúce množstvo (pri Prvej a Druhej platbe), množstva musia byť vyčíslené aj samostatne pre objekt č. 1 a objekt č. 2,
		2. podrobnú fotodokumentáciu preukazujúcu zrealizovanie všetkých fakturovaných prác, dodávok a použitých materiálov v súlade s položkami schváleného rozpočtu (s detailným popisom, alebo priradením k rozpočtovej položke, ktorý umožní jednoznačnú identifikáciu obsahu fotografie). Z fotodokumentácie musí byť zrejmé najmä:
1. typ výrobku alebo materiálu,

b) ak ide o technologické zariadenie, jeho technické parametre,

c) ak ide o materiál, jeho zabudovávanie do stavby a aj fotografiu štítku, ktorý jednoznačne umožní jeho identifikáciu (v prípade ak balenie taký štítok obsahuje),

* + 1. atesty, certifikáty a vyhlásenie o parametroch od zabudovaných materiálov a výrobkov uvedených v súpise vykonaných prác,
		2. doklady o využití a zneškodnení odpadov uvedených v súpise vykonaných prác s uvedením názvu stavby a druhu a množstva odpadu, (evidenčné listy odpadov, vážne lístky, faktúry za uloženie odpadu na skládku).

Prílohy faktúry uvedené pod bodom 4.2.2 až 4.2.4 budú predložené iba v elektronickej podobe na CD/DVD/USB nosiči v dvoch (2) vyhotoveniach. Súpis vykonaných prác a dodaných materiálov Zhotoviteľ dodá aj vo formáte .xlsx.

* 1. Stavebný dozor Objednávateľa a zástupca Objednávateľa podľa bodu 4.2 tejto Zmluvy predložený Súpis v lehote 5 pracovných dní odo dňa jeho doručenia skontrolujú, a ak bude Súpis zodpovedať skutočne vykonaným prácam a dodaným materiálom, Súpis písomne schvália formou podpisu na Súpise. V prípade, ak Súpis nebude zodpovedať skutočne vykonaným prácam a dodaným materiálom, je Stavebný dozor Objednávateľa a zástupca Objednávateľa podľa bodu 4.2 tejto Zmluvy oprávnený vrátiť ho Zhotoviteľovi na prepracovanie podľa vytknutých diskrepancií. Prílohou faktúry na Prvú a Druhú platbu musí byť Súpis písomne schválený podľa tohto bodu Zmluvy. V prípade, ak Zhotoviteľ nepredloží Súpis v rozsahu podľa bodu 4.2. tejto Zmluvy ani do 15 dní od doručenia písomnej výzvy Objednávateľa, Objednávateľ je oprávnený vykonať Súpis zrealizovaných prác sám a na základe takto vypracovaného Súpisu urobiť vyúčtovanie zrealizovaných prác zodpovedajúce Cene Diela podľa bodu 4.1. tejto Zmluvy (ďalej len „**Vyúčtovanie**“) a uhradiť Zhotoviteľovi Cenu Diela vyplývajúcu z Vyúčtovania, avšak iba ak je splnená podmienka jej úhrady v zmysle tejto Zmluvy a ak táto Zmluva neustanovuje inak.
	2. Podkladom pre vystavenie faktúry na Tretiu platbu a prílohou tejto faktúry bude predloženie dokumentov podľa bodu 4.2. a 4.3 tejto Zmluvy ako aj Preberací protokol podľa článku X. tejto Zmluvy podpísaný za Objednávateľa Stavebným dozorom Objednávateľa a zástupcom Objednávateľa podľa bodu 4.2. tejto Zmluvy a za Zhotoviteľa ............... . V prípade, ak Zhotoviteľ nepredloží Súpis zrealizovaných prác v rozsahu podľa bodu 4.2. tejto Zmluvy ani do 15 dní od doručenia písomnej výzvy Objednávateľa, Objednávateľ je oprávnený vykonať Súpis zrealizovaných prác sám a na základe takto vypracovaného Súpisu urobiť Vyúčtovanie a uhradiť Zhotoviteľovi Cenu vyplývajúcu z Vyúčtovania, avšak iba ak je splnená podmienka jej úhrady a ak táto Zmluva neustanovuje inak.
	3. Zhotoviteľ je povinný vystaviť faktúru v súlade so zákonom č. 222/2004 Z. z. o dani z pridanej hodnoty v platnom znení a zákonom č. 431/2002 Z. z. o účtovníctve v platnom znení a doručiť ju Objednávateľovi. Faktúra musí obsahovať číslo tejto Zmluvy a identifikáciu projektu v rozsahu názov projektu „Kreatívne centrum RTVS Banská Bystrica“, kód projektu č. 302031ABF8 (ďalej len „**Projekt**“). V prípade uplatnenia ustanovenia § 69 ods. 12 písm. j) zákona č. 222/2004 Z. z. musí faktúra obsahovať aj text "Prenesenie daňovej povinnosti“.
	4. V prípade, že ktorákoľvek doručená faktúra vystavená podľa tejto Zmluvy nebude obsahovať náležitosti a/alebo prílohy stanovené touto Zmluvou alebo zákonom, resp. bude obsahovať iné nedostatky, je Objednávateľ oprávnený vrátiť ju Zhotoviteľovi na prepracovanie. Nová lehota splatnosti začne plynúť doručením novej, správne vystavenej, faktúry.
	5. Splatnosť faktúr je 60 dní odo dňa ich riadneho doručenia Objednávateľovi. Objednávateľ je povinný skontrolovať doručenú faktúru, a na základe splnenia záväzku Zhotoviteľa vyplývajúceho z tejto Zmluvy riadne a včas, je povinný faktúru uhradiť, a to bezhotovostným prevodom na účet Zhotoviteľa uvedený v záhlaví tejto Zmluvy. Úhradou sa pre účely tejto Zmluvy rozumie odpísanie finančných prostriedkov z účtu Objednávateľa.
	6. Fakturované sumy budú Objednávateľom zaplatené Zhotoviteľovi ku dňu splatnosti, ak budú Zhotoviteľom riadne a včas splnené výkony (t. j. v Termínoch podľa tejto Zmluvy, v plnom rozsahu a v požadovanej kvalite) a povinnosti vyplývajúce mu z tejto Zmluvy. Ak nie je splnená podmienka podľa tohto bodu Zmluvy, Objednávateľ má nárok pozastaviť úhradu predloženej faktúry až do odstránenia jej nedostatkov a Zhotoviteľ počas tejto doby nemá nárok na úrok z omeškania, zmluvnú pokutu, náhradu škody, prípadne iné nároky alebo sankcie.
	7. Jednotlivé úhrady Ceny Diela a Súpisy schválené podľa bodov 4.3 a/alebo 4.4. tejto Zmluvy neznamenajú a nedeklarujú prevzatie jednotlivých častí Diela a ukončenie Diela bez vád.

**Platobné podmienky pre Štvrtú platbu**

* 1. Podkladom pre vystavenie záverečnej faktúry a jej prílohou bude:
		1. kompletné doklady týkajúce sa realizácie Diela a jeho kvality (doklady o vykonaní všetkých predpísaných, potrebných alebo dohodnutých skúšok, revízií, atestov a certifikácií v súvislosti s vykonanými prácami a dodávkami podľa bodu 10.7 tejto Zmluvy),
		2. právoplatné kolaudačné rozhodnutie Diela, ak to vyžaduje všeobecne záväzný právny predpis,
		3. Protokol o odstránení vád a nedorobkov podpísaný oboma Zmluvnými stranami za Objednávateľa Stavebným dozorom Objednávateľa a zástupcom Objednávateľa podľa bodu 4.2. tejto Zmluvy a projektovým manažérom Ing. Vladislavom Leškom (ďalej len „**Projektový manažér Objednávateľa**“) a za Zhotoviteľa ............... .
	2. Splatnosť záverečnej faktúry je 60 dní odo dňa jej doručenia Objednávateľovi.
	3. V prípade, ak Objednávateľ zistí, že si Zhotoviteľ neplní svoje finančné povinnosti, t. j. nevykonáva úhrady jednotlivých faktúr za práce, ktoré pre neho realizujú subdodávatelia uvedení v Prílohe č. 3 tejto Zmluvy, Objednávateľ:
1. poskytne Zhotoviteľovi primeranú lehotu na vykonanie nápravy. Zhotoviteľ je povinný v lehote poskytnutej Objednávateľom k uspokojeniu subdodávateľových nárokov písomne preukázať Objednávateľovi, že vykonal úhradu za práce, ktoré pre neho realizoval subdodávateľ,
2. je podľa § 41 ods. 7 zákona o verejnom obstarávaní oprávnený uhradiť vykonané práce priamo subdodávateľovi, ak Zhotoviteľ nevykoná úhradu podľa písm. a) tohto bodu Zmluvy a ak o to subdodávateľ požiada a k svojej žiadosti predloží doklady preukazujúce riadne splnenie príslušnej časti záväzku. K subdodávateľom predloženým dokladom si Objednávateľ vyžiada písomné stanovisko Zhotoviteľa, ktorý je povinný ho Objednávateľovi doručiť do troch (3) pracovných dní odo dňa doručenia žiadosti Objednávateľa. Uvedené stanovisko nie je pre Objednávateľa záväzné, môže sa ním riadiť pri rozhodovaní o priamej platbe subdodávateľovi. Ak Zhotoviteľ v stanovenej lehote nedoručí stanovisko Objednávateľovi, bude Objednávateľ považovať nárok subdodávateľa za oprávnený,
3. je oprávnený si v prípade priamej úhrady vykonaných prác subdodávateľovi započítať sumu uhradenú subdodávateľovi voči Zhotoviteľom nárokovaným uhradeným aj neuhradeným pohľadávkam z tejto Zmluvy,alebo vyzve Zhotoviteľa na zaplatenie tejto sumy na účet Objednávateľa. V takomto prípade je Zhotoviteľ povinný túto sumu zaplatiť na účet Objednávateľa najneskôr do päť (5) pracovných dní od doručenia výzvy*.*
	1. Priama platba Objednávateľa subdodávateľovi nemá vplyv na ostatné ustanovenia tejto Zmluvy.
	2. Zmluvné strany sa vzájomne výslovne dohodli, že lehota splatnosti faktúr je šesťdesiat (60) dní odo dňa doručenia faktúry Objednávateľovi, na adresu uvedenú v záhlaví tejto Zmluvy v časti Objednávateľ a že takáto dohoda nie je v hrubom nepomere k právam a povinnostiam vyplývajúcim z tejto Zmluvy. Dôvodom je hradenie ceny za Dielo na základe zmluvy o poskytnutí NFP, v súlade s dodržiavaním Systému finančného riadenia, z ktorého vyplýva administratívna kontrola a prípadná kontrola na mieste vykonávané riadiacim orgánom pre IROP pred uhradením predloženej faktúry. Faktúry budú uhradené Zhotoviteľovi bezodkladne po pripísaní prostriedkov NFP na účet Objednávateľa. V prípade neuhradenia faktúr v lehote splatnosti z dôvodu nepripísania prostriedkov NFP na bankový účet Objednávateľa, nie je Zhotoviteľ oprávnený prerušiť vykonávanie Diela a je povinný pokračovať v realizácii Diela v súlade s ustanoveniami tejto Zmluvy.
	3. Za deň doručenia faktúr Objednávateľovi sa považuje dátum uvedený v pečiatke z Centrálnej evidencie faktúr odboru účtovníctva sekcie ekonomiky Rozhlasu a televízie Slovenska. Lehota splatnosti faktúr začína plynúť od tohto dátumu. V prípade, ak posledný deň lehoty splatnosti faktúr pripadne na štátny sviatok alebo deň pracovného pokoja, za posledný deň lehoty splatnosti faktúr sa považuje nasledujúci pracovný deň.

**Článok V.**

**Podmienky vykonania Diela**

* 1. Zhotoviteľ je povinný vykonať Dielo vo vlastnom mene, na svoje náklady a na svoje nebezpečenstvo pri rešpektovaní všetkých právnych predpisov a noriem platných na území Slovenskej republiky a pri dodržaní kvalitatívnych a technických podmienok určených Projektovou dokumentáciou a touto Zmluvou v dojednanom čase. Objednávateľ je povinný riadne a včas vykonané Dielo prevziať.
	2. Zhotoviteľ podpisom tejto Zmluvy potvrdzuje, že pred jej uzavretím dôkladne pri vynaložení odbornej starostlivosti preskúmal Projektovú dokumentáciu ako aj všetky ostatné dokumenty tvoriace prílohy tejto Zmluvy a Východiskové podklady poskytnuté Objednávateľom. V prípade, že sa v priebehu vykonávania Diela zistia nedostatky Projektovej dokumentácie alebo iného dokumentu tvoriaceho prílohu tejto Zmluvy, je Zhotoviteľ povinný na ne Objednávateľa bezodkladne písomne upozorniť, v opačnom prípade zodpovedá za škodu spôsobenú porušením tejto povinnosti, ustanovenie § 551 Obchodného zákonníka tým nie je dotknuté.
	3. Zhotoviteľ vyhlasuje, že má dostatočnú odbornú spôsobilosť a všetky potrebné oprávnenia potrebné na vykonanie Diela.
	4. V priebehu vykonávania Diela sa Zhotoviteľ zaväzuje okamžite písomne upozorniť Objednávateľa na časti Projektovej dokumentácie alebo dielenskej dokumentácie, ktoré sa zdajú byť zbytočné, alebo upozorniť na rozsah práce, ktorá sa zdá byť nákladná a na vykonanie ktorej je Zhotoviteľ schopný zaistiť lacnejšie riešenie pri dodržaní všetkých kritérií požadovaných v Projektovej dokumentácii. V takomto prípade Zhotoviteľ po odsúhlasení Objednávateľom a na vlastné náklady vypracuje variantné technické riešenie s jeho popisom a s technologickým a funkčným odôvodnením navrhovanej zmeny.
	5. Obe Zmluvné strany sú povinné bezodkladne poskytovať druhej Zmluvnej strane žiadanú súčinnosť, a to na základe písomnej výzvy s presným vymedzením žiadanej súčinnosti.
	6. Objednávateľ je oprávnený kontrolovať vykonávanie Diela nasledovne:
		1. priebežne prostredníctvom osoby vykonávajúcej Stavebný dozor a osoby vykonávajúcej autorský dohľad a zástupcom Objednávateľa podľa bodu 4.2 tejto Zmluvy
		2. na pravidelných kontrolných poradách,
		3. na určitom stupni vykonávania Diela, a to vždy pred zakrytím niektorej práce pri vykonávaní Diela,
		4. mimoriadne, ak predmetom mimoriadnej kontroly majú byť už zakryté práce pri vykonávaní Diela. Zhotoviteľ je povinný na žiadosť Objednávateľa tieto práce odkryť, náklady s tým spojené znáša Objednávateľ, ibaže sa pri kontrole ukážu vady Diela týkajúce sa kontrolovaných zakrytých prác; v takomto prípade náklady znáša Zhotoviteľ.
	7. Stavebný dozor Objednávateľa je oprávnený zvolávať minimálne 1x týždenne kontrolné porady. Zhotoviteľ je povinný zabezpečiť účasť svojich zodpovedných osôb a účasť subdodávateľov na kontrolných poradách, pričom neospravedlnená neúčasť Zhotoviteľa sa považuje za podstatné porušenie tejto Zmluvy. Stavebný dozor Objednávateľa podľa potreby vyhotoví z kontrolnej porady písomný zápis, ktorý doručí zúčastneným stranám. Prípadné námietky a pripomienky k obsahu zápisu môžu zúčastnení podať do 24 hod. od obdržania zápisu. Po tomto Termíne nadobúda zápis účinnosť a prijaté úlohy s Termínmi plnenia sú záväzné pre všetky zúčastnené strany.
	8. Na kontrolu pred zakrytím niektorej práce pri vykonávaní Diela je Zhotoviteľ povinný Objednávateľa pozvať najneskôr 2 pracovné dni pred kontrolou. V prípade, že Objednávateľ nepríde na kontrolu, na ktorú bol riadne pozvaný, môže Zhotoviteľ pokračovať v realizácii Diela. Ak účasť na kontrole Objednávateľovi znemožní prekážka, ktorú nemohol odstrániť, môže bez zbytočného odkladu požadovať vykonanie dodatočnej kontroly, je však povinný nahradiť Zhotoviteľovi náklady spojené s vykonaním kontroly, pokiaľ sa nepreukáže, že kontrolované časti Diela boli vykonané vadne. V prípade, že Zhotoviteľ nepozve Objednávateľa na kontrolu na určitom stupni vykonávania Diela, Zhotoviteľ je povinný znášať všetky náklady spojené s vykonaním dodatočnej kontroly.
	9. Zhotoviteľ je povinný vytvoriť Objednávateľovi na vykonávanie kontroly primerané podmienky na stavenisku, poskytnúť mu potrebnú súčinnosť a byť prítomný pri vykonávaní kontroly.
	10. Ak Objednávateľ pri kontrole zistí, že Zhotoviteľ vykonáva Dielo v rozpore so svojimi povinnosťami podľa tejto Zmluvy alebo v rozpore so všeobecne záväznými právnymi predpismi, je Zhotoviteľ povinný odstrániť vady v lehote 3 pracovných dní od výzvy Objednávateľa a Dielo ďalej vykonávať riadnym spôsobom. Ak tak Zhotoviteľ neurobí, považuje sa to za podstatné porušenie Zmluvy. V prípade, že Objednávateľ bude nútený vynaložiť náklady na preukázanie vadného vykonávania Diela (napr. kontrolné merania, skúšky atď.), je Zhotoviteľ povinný uhradiť ich Objednávateľovi do 3 pracovných dní od doručenia výzvy Objednávateľa.
	11. V prípade, že Zhotoviteľ v lehote 3 pracovných dní neodstráni vzniknuté vady alebo nezačne vykonávať Dielo riadnym spôsobom, alebo ak bude Zhotoviteľ v omeškaní s plnením Termínov podľa tejto Zmluvy o viac ako 14 dní, je Objednávateľ oprávnený zadať vykonanie prác tretiemu subjektu, pričom Zhotoviteľ sa týmto nezbavuje povinností zmluvne dohodnutých s Objednávateľom. Výška ceny prác tretieho subjektu bude stanovená bez ohľadu na výšku jednotlivých cien rovnakých alebo podobných výkonov uvedených v Prílohe č. 1 tejto Zmluvy, ku ktorým je Objednávateľ oprávnený uplatniť si svoje režijné náklady vo výške 15% z ceny tejto faktúry. Náklady vzniknuté podľa tohto bodu tejto Zmluvy je Zhotoviteľ povinný uhradiť Objednávateľovi do 5 pracovných dní od doručenia výzvy Objednávateľa.
	12. Zhotoviteľ označí objekt č. 1 a objekt č. 2 v súlade s plánom organizácie výstavby, ktorý je súčasťou Projektovej dokumentácie, platnou legislatívou a v zmysle platných právnych predpisov. Pokiaľ má Zhotoviteľ záujem na umiestnení reklamných tabúľ, môže tak urobiť len po písomnom súhlase Objednávateľa a na vlastné náklady.
	13. Zhotoviteľ bude informovať vlastníkov susedných budov a pozemkov o plánovaných prácach a obmedzeniach vyplývajúcich z postupu prác. V prípade, že bude potrebné zabezpečiť súhlas s realizáciou prác alebo s akceptáciou obmedzení, je povinnosťou Zhotoviteľa takýto súhlas zabezpečiť.
	14. Na základe odôvodneného pokynu Objednávateľa je Zhotoviteľ bez zbytočného odkladu povinný odvolať z práce na vykonávaní Diela určenú osobu alebo zabezpečiť, aby takúto osobu odvolal z práce na vykonávaní Diela príslušný subdodávateľ. Pokyn podľa predchádzajúcej vety môže Objednávateľ odôvodniť len tým, že určená osoba nevykonáva zverené práce riadne, hrubo porušuje pravidlá medziľudského správania alebo bude pod vplyvom omamných alebo psychotropných látok.
	15. Použitie zariadení a materiálov, ktoré môžu mať vplyv na vonkajší alebo vnútorný vzhľad Diela (najmä náterov na fasádu a interiér, dlažieb, obkladov, okien, dverí, kovaní, spínačov, osvetlenia, vodovodných batérií, umývadiel a pod.), podlieha predchádzajúcemu písomnému schváleniu vzorky takýchto zariadení a materiálov Objednávateľom. Bez takéhoto schválenia nie je Zhotoviteľ oprávnený zariadenia a materiály podľa predchádzajúcej vety pri vykonávaní Diela použiť. V prípade požiadavky Objednávateľa ponúkne a dodá Zhotoviteľ aj alternatívne farebné riešenia viditeľných častí Diela pri zachovaní pôvodnej kvality a ceny.
	16. Až po písomné odovzdanie a  prevzatie ukončeného Diela resp. jeho časti nesie zodpovednosť za Dielo v plnom rozsahu Zhotoviteľ. V prípade zistenia vád (napr. priamo od výrobcu), poškodenia, straty, alebo zničenia už vykonaných prác a dodaných materiálov pred ich odovzdaním a prevzatím, je Zhotoviteľ povinný ich bezodkladne opraviť, alebo nahradiť na vlastné náklady tak, aby boli pri odovzdaní a prevzatí zhotoveného Diela bez vád a nedorobkov.
	17. Zhotoviteľ sa zaväzuje, že bude počas celého priebehu realizácie Diela vykonávať všetky predpísané skúšky v zmysle platných právnych predpisov, alebo príslušných STN a zabezpečí vydanie protokolov o týchto skúškach. Zhotoviteľ je povinný písomne oznámiť Objednávateľovi najneskôr 3 pracovné dni vopred Termín konania každej skúšky. Zhotoviteľ je povinný predložiť Objednávateľovi na písomné schválenie výsledky všetkých uskutočnených skúšok. Protokoly o skúškach budú podpísané oboma Zmluvnými stranami, pričom Objednávateľ dostane jedno vyhotovenie od Zhotoviteľa najneskôr do 3 dní od konania skúšky.
	18. V prípade vyskytnutia sa vady je Zhotoviteľ povinný materiály, stavebné časti, alebo zariadenia, ktoré nevyhoveli kvalitatívnym skúškam nahradiť, a v prípade potreby opakovať neúspešné skúšky.
	19. Ak Zhotoviteľ nesplní povinnosť oznámiť Objednávateľovi Termín konania skúšky, je povinný skúšku uskutočniť opätovne za účasti Objednávateľa, alebo umožniť Objednávateľovi vykonanie dodatočnej kontroly, a znášať náklady s tým spojené.
	20. Zhotoviteľ berie na vedomie, že práce budú vykonávané za plnej prevádzky Objednávateľa a bude môcť hlučné práce vykonávať v takom čase, aby stavebným ruchom nebola narušená prevádzka  vysielania a nahrávania. Termín hlučných prác je potrebné vopred konzultovať so zástupcom Objednávateľa Ing. Borisom Dobišom – tel.: +421 919 249 190.
	21. Objednávateľ sa zaväzuje najneskôr v deň podpisu Zmluvy poskytnúť Zhotoviteľovi vyjadrenia dotknutých orgánov, Ohlásenie rekonštrukcie v zmysle všeobecne záväzného predpisu na príslušnom stavebnom úrade č. p.: OVZ-SU 189243/37683/2019MM a Projektovú dokumentáciu.
	22. Zhotoviteľ je oprávnený zveriť vykonanie časti Diela tretej osobe (subdodávateľovi) iba v rozsahu (podiel subdodávok a subdodávateľ) uvedenom v prílohe č. 3 tejto Zmluvy. Pri výkone Diela prostredníctvom subdodávateľov je Zhotoviteľ plne zodpovedný voči Objednávateľovi za včasné a riadne vykonanie Diela, akoby ho vykonával sám.
	23. V prípade, ak Zhotoviteľ zverí vykonanie časti Diela subdodávateľovi inému ako uviedol v prílohe č. 3 tejto Zmluvy, je povinný písomne oznámiť Objednávateľovi každého takéhoto subdodávateľa desať (10) kalendárnych dní pred začatím vykonávania časti Diela. Subdodávateľ, ktorý má podľa § 11 ods. 1 zákona o verejnom obstarávaní povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“). Objednávateľ odmietne takéhoto subdodávateľa písomným oznámením Zhotoviteľovi zaslaným do siedmich (7) kalendárnych dní odo dňa doručenia oznámenia o zmene subdodávateľa v prípade:

5.23.1 poskytnutia nepravdivých alebo skreslených informácií,

5.23.2 nezapísania subdodávateľa v registri partnerov verejného sektora.

Subdodávateľ môže začať vykonávanie časti Diela iba po písomnom odsúhlasení takéhoto subdodávateľa Objednávateľom. V prípade, ak subdodávateľ začne vykonávať časť Diela bez súhlasu Objednávateľa alebo napriek odmietnutiu subdodávateľa Objednávateľom, má Objednávateľ právo prerušiť vykonávané práce, prípadne žiadať ich odstránenie na náklady Zhotoviteľa. Zhotoviteľ v takomto prípade nemá nárok na predĺženie času plnenia podľa článku II. bodu 2.1. tejto Zmluvy, na úhrady za takto vykonané práce a ani na úhrady za ich odstránenie.

* 1. Zhotoviteľ môže vo výnimočných prípadoch zmeniť, t. j. zvýšiť podiel subdodávok uvedený v prílohe č. 3 tejto Zmluvy, a to zmenou podielu subdodávok pre už v prílohe uvedeného subdodávateľa alebo doplnením nového subdodávateľa spolu s podielom subdodávok. V prípade zmeny podielu subdodávok je Zhotoviteľ povinný písomne oznámiť Objednávateľovi dôvod tejto zmeny, a to desať (10) kalendárnych dní pred začatím vykonávania časti Diela. V prípade doplnenia subdodávateľa je Zhotoviteľ povinný Objednávateľovi oznámiť takéhoto subdodávateľa spolu s odôvodnením a s popisom ním vykonávaných prác, a to desať (10) kalendárnych dní pred začatím vykonávania časti Diela. Subdodávateľ, ktorý má povinnosť podľa § 11 ods. 1 zákona o verejnom obstarávaní zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom o registri partnerov verejného sektora. Objednávateľ odmietne takéhoto subdodávateľa písomným oznámením Zhotoviteľovi zaslaným do siedmich (7) kalendárnych dní odo dňa doručenia oznámenia o zmene subdodávateľa v prípade podľa bodu 5.23.1 a/alebo 5.23.2 tohoto článku Zmluvy.
	2. Zhotoviteľ je zároveň povinný zabezpečiť, aby subdodávateľ nezadal ďalšiemu subdodávateľovi žiadne práce a služby na vykonaní časti Diela jemu zadanej Zhotoviteľom (uvedené sa nevzťahuje na dodávku zariadení alebo materiálov, prípadne na montáž zariadenia).

**Článok VI.**

**Stavebný dozor, Stavbyvedúci, Stavebný denník**

* 1. Realizácia Diela podlieha kontrole Stavebným dozorom Objednávateľa a osoby Objednávateľa zodpovednej za technické veci. Výkon tejto kontroly v žiadnom prípade neznižuje rozsah zodpovednosti za správne a odborné vykonávanie Diela Zhotoviteľom.
	2. Stavebný dozor Objednávateľa je oprávnený najmä: protokolárne odovzdať Stavbu za účelom zriadenia staveniska, zvolávať kontrolné porady a vyhotovovať z nich zápisy, spisovať zápisnice o výsledku kontroly, odsúhlasovať Súpisy a Vyúčtovanie, kontrolovať postup realizácie Diela, robiť zápisy do stavebného denníka, dávať pokyny Zhotoviteľovi, prerušiť alebo zastaviť práce, prebrať Dielo po jeho ukončení.
	3. Zhotoviteľ ustanoví stavbyvedúceho, ktorý je povinný viesť stavebný denník v súlade s platnými právnymi predpismi, a to odo dňa prevzatia staveniska. Stavbyvedúci nominovaný Zhotoviteľom musí mať potrebnú odbornú spôsobilosť, ktorú musí Objednávateľovi preukázať potvrdením od komory stavebných inžinierov, najneskôr v deň podpisu tejto Zmluvy.
	4. Stavbyvedúcim určeným Zhotoviteľom je: ........................, tel. číslo: +421 ..................... Zhotoviteľ sa zaväzuje, že stavbyvedúci bude k dispozícii počas celej doby plnenia predmetu Zmluvy.
	5. Úkony, ktoré sa dotýkajú platnosti, účinnosti a/alebo obsahu tejto Zmluvy sú oprávnené vykonávať výlučne štatutárne orgány Zmluvných strán.

**Článok VII.**

**Stavenisko a prístupové komunikácie**

* 1. Stavebný dozor Objednávateľa odovzdá Zhotoviteľovi objekt č. 1 a objekt č. 2 špecifikované v bode 1.1. tejto Zmluvy za účelom zriadenia staveniska na základe písomného Preberacieho protokolu o prevzatí staveniska, ktorý Zhotoviteľ predloží Stavebnému dozoru Objednávateľa najneskôr v termíne podľa bodu 2.1.1 tejto Zmluvy, avšak nie skôr ako Zhotoviteľ splní povinnosť podľa bodu 11.8. a 12.1. tejto Zmluvy riadne a včas.
	2. Zhotoviteľ je povinný zriadiť a udržiavať stavenisko v súlade so všeobecne záväznými predpismi. Zhotoviteľ je povinný stavenisko označiť, oplotiť, pravidelne zabezpečovať jeho poriadok, čistenie, odvoz a likvidáciu odpadov a použitých obalov v zmysle zákona č. 79/2015 Z. z. o odpadoch a o zmene a doplnení niektorých zákonov v platnom znení a ďalších súvisiacich predpisov (aj v skladovacích a prevádzkových priestoroch ako aj v okolí Stavby). Zhotoviteľ zabezpečí vytýčenie hlavných bodov a označenie hraníc staveniska, vyznačenie podzemných inžinierskych sietí. Zhotoviteľ počas celej doby zhotovovania Diela zabezpečí dodržiavanie hraníc staveniska a ochranného pásma inžinierskych sietí (najmä, aby na nich nebol skladovaný materiál, aby sa cez tieto trasy neprechádzalo, ani neparkovalo so stavebnými mechanizmami, či inými dopravnými prostriedkami).
	3. Odo dňa odovzdania staveniska do dňa riadneho odovzdania Diela je Zhotoviteľ zodpovedný za stráženie staveniska a Stavby, vrátane vykonanej časti Diela, prístrojov, materiálov a technológií nachádzajúcich sa na stavenisku. Objednávateľ nezodpovedá za škodu na veciach vnesených alebo uložených na stavenisku alebo na veciach, ktoré boli pri vykonávaní Diela už zabudované alebo spracované a ani za prípady odcudzenia. Zhotoviteľ je povinný zamedziť vstupu nepovolaných osôb na stavenisko.
	4. Zhotoviteľ je povinný sa v prípade potreby dohodnúť s príslušnou správou ciest alebo majiteľmi na používaní komunikácií pre dopravu stavebného materiálu. Zhotoviteľ je povinný neustále zabezpečovať, aby prístupové komunikácie, výjazdy a obslužná doprava v oblasti staveniska neboli obmedzované, znečistené, resp. trvalo poškodené.
	5. Zhotoviteľ je povinný najneskôr v termíne podľa bodu 2.1.6. tejto Zmluvy celkom vyčistiť a vypratať stavenisko a uviesť ho do vhodného stavu pre predpokladané užívanie Diela.

**Článok VIII.**

**Energie**

* 1. Zhotoviteľ je povinný vybudovať a udržiavať elektrické, plynové, vodovodné a kanalizačné prípojky s podružným meraním pre potreby realizácie Stavby.
	2. Zhotoviteľ je povinný na svoje náklady zabezpečiť prívod a dodávky elektriny, vody, plynu, resp. iných energií a ďalších služieb potrebných na stavenisku. Faktúry za dodávku energií Objednávateľ predloží na úhradu Zhotoviteľovi po ich doručení zo strany dodávateľov energií.

**Článok IX.**

**Bezpečnosť a ochrana zdravia pri práci**

* 1. Zhotoviteľ v plnom rozsahu zodpovedá za prijatie potrebných bezpečnostných opatrení a za dodržanie predpisov bezpečnosti a ochrany zdravia pri práci (BOZP) a ochrany pred požiarmi (OPP) v zmysle zákona č. 124/2006 Z. z. o bezpečnosti a ochrane zdravia pri práci v platnom znení, zákona č. 355/2007 Z. z. o ochrane, podpore a rozvoji verejného zdravia v znení neskorších predpisov a vyhlášky Vyhlášky Ministerstva práce, sociálnych vecí a rodiny SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, vyhl. MPSVaR č. 508/2009 Z. z. na zaistenie bezpečnosti a ochrany zdravia pri práci a bezpečnosti technických zariadení, vyhl. SUBP č. 59/1982 Zb. , ktorou sa určujú základné požiadavky na zaistenie bezpečnosti práce a technických zariadení, nariadenie vlády SR č. 391/2006 Z. z. o minimálnych bezpečnostných a zdravotných požiadavkách na pracovisko, o minimálnych bezpečnostných a zdravotných požiadavkách na pracovisko, nariadenie vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, o minimálnych bezpečnostných a zdravotných požiadavkách pri používaní pracovných prostriedkov, nariadenie vlády SR č. 281/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, o minimálnych bezpečnostných a zdravotných požiadavkách pri práci s bremenami, nariadenia vlády č. 395/2006 Z. z. o podmienkach poskytovania osobných ochranných pracovných prostriedkov, nariadenie vlády SR č. 387/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, o požiadavkách na zaistenie bezpečnostného a zdravotného označenia pri práci , ako aj ďalšie osobitné predpisy a STN v oblasti BOZP platné v SR , a vykonávať všetky úkony v súlade s týmito predpismi:
		1. najneskôr 2 dni pred začatím prác, odovzdať objednávateľovi menný zoznam zamestnancov, ktorí budú dielo vykonávať, za účelom zabezpečenia ich vstupu do objektu objednávateľa,
		2. zabezpečiť účasť osôb (zamestnancov zhotoviteľa alebo iných osôb určených na výkon prác pri plnení predmetu zmluvy) pred výkonom prác na vstupnom oboznámení z interných predpisov BOZP RTVS,
		3. zabezpečiť dodržiavanie bezpečnostných pokynov, bezpečnostných a zdravotných označení,
		4. poprípade výstražného značenia v priestoroch RTVS,
		5. zabezpečiť, že osoby ním určené za účelom plnenia predmetu zmluvy, sa nebudú svojvoľne a bez sprievodu určenej osoby za RTVS pohybovať mimo priestorov vyhradených na plnenie predmetu zmluvy,
		6. zabezpečiť, aby v rámci plnenia predmetu zmluvy vykonávali odborné práce vyplývajúce z osobitných predpisov v oblasti BOZP len odborne a zdravotne spôsobilé osoby a zasahovali do technických zariadení RTVS len osoby odborne a zdravotne spôsobilé, a to v súlade s predmetom zmluvy a všeobecne záväznými právnymi predpismi,
		7. upozorniť zodpovedného zamestnanca RTVS na prípadné riziká vyplývajúce z plnenia predmetu zmluvy, ak tieto majú vplyv na zamestnancov RTVS alebo iné osoby pri plnení predmetu zmluvy,
		8. zodpovedať v plnom rozsahu za prípadnú vzniknutú škodu, ktorá vznikne RTVS v dôsledku nedodržania všeobecne záväzných právnych predpisov bezpečnosti a ochrany zdravia pri práci, ako aj osobitných predpisov v oblasti BOZP platné v SR pri plnení predmetu zmluvy, a to samotným účastníkom zmluvy alebo osobami ním určenými na plnenie predmetu zmluvy,
		9. zabezpečiť oznamovaciu povinnosť v prípade úrazu, nebezpečenstva alebo ohrozenia poverenej (zodpovednej) osobe za RTVS.

a zákona č. 314/2001 Z. z. o ochrane pred požiarmi v platnom znení.

Dodržiavanie povinností v oblasti BOZP a OPP sa týka všetkých dodávateľov prác ako aj subdodávateľov prác prítomných na stavenisku.

* 1. Zhotoviteľ vypracuje pre Objednávateľa Plán bezpečnosti a ochrany zdravia pri práci podľa § 3 ods. 2 nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a doručí ho Objednávateľovi najneskôr do termínu podľa bodu 2.1.2 tejto Zmluvy.
	2. Zhotoviteľ vypracuje oznámenie pre Inšpektorát práce podľa § 3 ods. 3 nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a predloží ho príslušnému inšpektorátu práce a viditeľne umiestni na stavenisku.
	3. Zhotoviteľ zabezpečí pre Objednávateľa podľa § 3 ods. 1 nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko jedného Koordinátora dokumentácie a jedného Koordinátora pre oblasť bezpečnosti práce a ich mená písomne oznámi Objednávateľovi.
	4. Zhotoviteľ je povinný zabezpečiť v súlade s ustanoveniami nariadenia vlády SR č. 396/2006 Z. z. o minimálnych bezpečnostných a zdravotných podmienkach na stavenisko v platnom znení potrebnú súčinnosť svojich pracovníkov pri dodržiavaní vypracovaného Plánu bezpečnosti a ochrany zdravia pri práci ako aj dodržiavanie pokynov poverených koordinátorov.
	5. Zhotoviteľ je povinný v prípade havárie uskutočniť všetky nevyhnutné opatrenia na to, aby sa táto nerozširovala a okamžite o tom upovedomiť Objednávateľa. V prípade, ak Zhotoviteľ poruší túto povinnosť, považuje sa to za podstatné porušenie Zmluvy.
	6. Zhotoviteľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „**zákon o nelegálnej práci a nelegálnom zamestnávaní**“).
	7. Zhotoviteľ sa zaväzuje kedykoľvek počas trvania tejto Zmluvy poskytnúť Objednávateľovi na vyžiadanie doklady a osobné údaje fyzických osôb, prostredníctvom ktorých bude vykonávať Dielo podľa tejto Zmluvy, v rozsahu nevyhnutnom na kontrolu dodržiavania zákazu nelegálneho zamestnávania.
	8. V prípade uloženia pokuty Objednávateľovi kontrolným orgánom podľa § 7b ods. 8 zákona o nelegálnej práci a nelegálnom zamestnávaní za porušenie zákazu prijať prácu alebo službu podľa § 7b ods. 8 zákona o nelegálnej práci a nelegálnom zamestnávaní je Zhotoviteľ povinný pokutu v plnej výške uhradiť Objednávateľovi, na základe výzvy Objednávateľa na jej úhradu, najneskôr do 5 dní od právoplatnosti rozhodnutia o uložení pokuty. Uhradením pokuty nie je dotknutý nárok Objednávateľa na náhradu prípadnej ďalšej škody. Objednávateľ je povinný bezodkladne Zhotoviteľa informovať o konaní vedenom kontrolným orgánom, ktorého výsledkom môže byť  uloženie pokuty Objednávateľovi.
	9. Zmluvné strany sa dohodli, že Objednávateľ je oprávnený jednostranne započítať si svoju pohľadávku voči Zhotoviteľovi titulom uhradenia pokuty uloženej právoplatným rozhodnutím podľa § 7b ods. 8 zákona o nelegálnej práci a nelegálnom zamestnávaní voči pohľadávke Zhotoviteľa, ktorú je Objednávateľ povinný vyplatiť Zhotoviteľovi. Toto ustanovenie má prednosť pred  ustanoveniami tejto Zmluvy, ktoré mu odporujú.

**Článok X.**

**Odovzdanie Diela**

* 1. Povinnosť Zhotoviteľa odovzdať Dielo resp. jeho časť je splnená podpisom Preberacieho protokolu oboma Stranami. Objednávateľ je oprávnený odoprieť prevzatie Diela resp. jeho časť, pokiaľ bude Dielo resp. jeho časť vykazovať vady.
	2. Zhotoviteľ je povinný 5 pracovných dní pred termínom odovzdania Diela resp. jeho časti vyzvať Objednávateľa na prebratie Diela resp. jeho časti a predložiť mu Preberací protokol. Ak Zhotoviteľ Objednávateľa nevyzve, je oprávnený určiť čas odovzdania Diela resp. jeho časti Objednávateľ, ktorý o tom Zhotoviteľa písomne upovedomí. Ak sa Zhotoviteľ bez objektívneho dôvodu odmietne zúčastniť preberacieho konania, alebo sa nedostaví na preberacie konanie alebo z neho odíde bez toho, aby Preberací protokol podpísal, považuje sa tvrdenie Objednávateľa uvedené v Preberacom protokole za pravdivé, pokiaľ Zhotoviteľ nepreukáže do jedného mesiaca od obdržania Preberacieho protokolu opak.
	3. Preberací protokol okrem základných údajov musí obsahovať najmä:
		1. základné údaje o Diele resp. jeho časti,
		2. zhodnotenie akosti Diela resp. jeho časti,
		3. súpis zistených vád a nedorobkov, pokiaľ sa vyskytnú, termíny ich odstránenia, ak je nevyhnutný dlhší termín ako lehota na odstránenie vád podľa bodu 10.5 Zmluvy,
		4. súpis odovzdávaných dokladov v súlade s bodom 10.7. tohto článku Zmluvy,
		5. termín vypratania staveniska (najneskôr v termíne podľa bodu 2.1.6. tejto Zmluvy),
		6. konštatovanie, že dňom vykonania Diela resp. jeho časti začína plynúť záručná doba a dĺžka jej trvania,
		7. podpisy oprávnených zástupcov Zmluvných strán (za Objednávateľa podpisuje Stavebný dozor Objednávateľa a zástupca Objednávateľa podľa bodu 4.2. tejto Zmluvy a Projektový manažér a za Zhotoviteľa podpisuje: ...............).
	4. Prevzatie Diela resp. jeho časti na základe Preberacieho protokolu nie je potvrdením zhotovenia Diela resp. jeho časti bez vád. Objednávateľ do 30 dní od podpisu Preberacieho protokolu Dielo resp. jeho časť prehliadne.
	5. Pokiaľ sa pri odovzdaní a prevzatí Diela resp. jeho časti zistia vady a nedorobky, Zhotoviteľ je povinný všetky zistené vady a nedorobky odstrániť bezodplatne v lehote najneskôr do piatich (5) dní, ak nie je v Preberacom protokole uvedený iný termín (ďalej len „**lehota na odstránenie vád**“). V prípade, ak by Zhotoviteľ neodstránil zistené vady a nedorobky v lehote na odstránenie vád, je Objednávateľ oprávnený nechať vykonať ich odstránenie tretím subjektom a od Zhotoviteľa požadovať úhradu týchto nákladov, ku ktorým je Objednávateľ oprávnený uplatniť svoje režijné náklady vo výške 15% z ceny prác tretieho subjektu.
	6. Po odstránení vád Zhotoviteľom podpíšu Zmluvné strany Protokol o odstránení vád a nedorobkov, ktorý bude obsahovať najmä:
		1. súpis zistených vád a nedorobkov,
		2. súpis uskutočnených opráv,
		3. lehoty, v ktorých sa vady odstránili,
		4. podpisy oprávnených zástupcov Zmluvných strán.
	7. Objednávateľ je oprávnený odoprieť prevzatie Diela resp. jeho časti, kým Zhotoviteľ 1x v origináli a 2x v kópii (pokiaľ sa pri niektorom doklade neuvádza iný počet) neodovzdá Objednávateľovi všetku dokumentáciu potrebnú k riadnemu zhotoveniu a užívaniu Diela resp. jeho časti v zmysle platných právnych predpisov, t.j. najmä:
		1. stavebný denník (len kópia),
		2. zápisy o kontrole činností a častí Diela zakrytých v priebehu jeho realizácie,
		3. odovzdávacie protokoly,
		4. protokoly o vykonaných predpísaných revíznych a funkčných skúškach technických a technologických zariadení,
		5. osvedčenia, atesty, certifikáty a prehlásenia zhody od všetkých použitých materiálov, technických a technologických prvkov,
		6. doklady o zneškodnení a uložení odpadov, rozbory vody, ovzdušia,
		7. záručné listy na všetky použité materiály a technologické zariadenia,
		8. návody na obsluhu jednotlivých technických a technologických zariadení v slovenskom jazyku,
		9. doklady o zaškolení pre obsluhu jednotlivých vyhradených zariadení spolu s definovaním ich potrebných odborných spôsobilostí,
		10. príslušnú dielenskú dokumentáciu pre všetky profesie,
		11. projektovú dokumentáciu Diela resp. jeho časti stupeň „Projektová dokumentácia skutočného vyhotovenia“ vrátane všetkých profesií (v 2 paré a v elektronickej forme vo formáte AutoCad aj .pdf),
		12. povolenia (napr. rozkopávky), vyjadrenia, stanoviská, súhlasy, zmluvy, resp. iné dokumenty, ktoré Zhotoviteľ k stavbe obdržal,
		13. zoznam umiestnenia všetkých hlavných meračov vstupných médií, všetkých podružných meračov s uvedením stavu spotreby, výrobného čísla a vetvy, resp. meranej časti stavebného objektu,
		14. zoznam odovzdaných kľúčov, magnetických kariet a pod. s uvedením ich výrobného čísla,
		15. zoznam kontaktných údajov Zhotoviteľa (kontaktné osoby, telefonický a e-mailový kontakt),
		16. zoznam subdodávateľov s uvedením predmetu ich dodávky, kontaktných osôb, telefonického a e-mailového kontaktu,
		17. zoznam subjektov oprávnených vykonávať servis nainštalovaných technických a technologických zariadení,
		18. resp. iné doklady, ktoré sú potrebné pre riadne zhotovenie a užívanie Diela resp. jeho časti, alebo môžu byť vyžadované dotknutými orgánmi.

Zhotoviteľ odovzdá Objednávateľovi dokumentáciu podľa tohto bodu Zmluvy najneskôr do termínu na odovzdanie Diela resp. jeho časti podľa bodu 10.2 tejto Zmluvy.

* 1. Oprávnenou osobou na prevzatie Diela resp. jeho časti za Objednávateľa sú osoby podľa bodu 4.10.3 tejto Zmluvy.
	2. Pre vylúčenie akýchkoľvek pochybností Zmluvné strany potvrdzujú, že časťou Diela sa na účely tohto článku rozumie samostatne objekt č. 1 a samostatne objekt č. 2.

**Článok XI.**

**Zodpovednosť za vady a záruka za akosť Diela**

* 1. Vadou alebo nedorobkom Diela resp. jeho časti sa rozumie odchýlka od kvality, rozsahu a parametrov Diela resp. jeho časti stanovených touto Zmluvou, platnými právnymi predpismi, technickými normami, technologickými postupmi, alebo podmienkami príslušného úradu ako aj chýbajúca skúška Diela alebo jeho časti a chýbajúca dokumentácia.
	2. Zhotoviteľ zodpovedá za vady Diela,
		1. ktoré má Dielo resp. jeho časť v čase jeho odovzdania Objednávateľovi,
		2. vzniknuté po odovzdaní Diela resp. jeho časti, ak boli spôsobené porušením povinnosti Zhotoviteľa a
		3. v rozsahu záruky za akosť Diela resp. jeho časti, ktoré si počas záručnej doby zachová vlastnosti dohodnuté v Zmluve.
	3. Záručná doba na vykonané Dielo resp. jeho časti je v trvaní 5 rokov. Záručná doba začína plynúť riadnym odovzdaním Diela resp. jeho časti. Záručná doba sa počas odstraňovania vád predlžuje o čas potrebný na odstránenie vád.
	4. Reklamáciu vady Objednávateľ písomne uplatní u Zhotoviteľa najneskôr do 30 dní po zistení vady.
	5. Zhotoviteľ je povinný urobiť fotodokumentáciu a obhliadku reklamovanej vady do 2 pracovných dní odo dňa doručenia reklamácie Objednávateľa a dohodnúť si s Objednávateľom spôsob a lehotu odstránenia vady. V prípade, že lehota nebude dohodnutá, platí lehota 3 pracovných dní odo dňa doručenia reklamácie Zhotoviteľovi. V prípade potreby objednania materiálu sa uvedená lehota predlžuje o dodaciu lehotu materiálu za podmienky, že Zhotoviteľ o dĺžke dodacej lehoty Objednávateľa bezodkladne po doručení reklamácie písomne informuje. Zhotoviteľ je povinný po odstránení vady predložiť Objednávateľovi na podpis Preberací protokol, pokiaľ tak neuskutoční, vada sa nepovažuje za odstránenú.
	6. Vo výnimočných a odôvodnených prípadoch, tzv. havarijné stavy (následky vád, ktorých odstránenie neznesie odklad), je Zhotoviteľ povinný odstrániť vadu a jej následky, alebo zabezpečiť vykonanie provizórneho opatrenia za účelom odvrátenia hroziaceho nebezpečenstva škôd najneskôr do 12 hodín od obdržania reklamácie. Objednávateľ je oprávnený v takýchto výnimočných prípadoch zabezpečiť provizórne opatrenie sám a Zhotoviteľ je povinný nahradiť mu náklady, ktoré na opatrenie účelne vynaložil.
	7. V prípade neplnenia termínov uvedených v tomto článku Zmluvy zo strany Zhotoviteľa, alebo v prípade, ak Zhotoviteľ neodstraňuje vady riadne, má Objednávateľ právo zadať odstránenie vady tretím subjektom a od Zhotoviteľa požadovať úhradu týchto nákladov, ku ktorým je Objednávateľ oprávnený uplatniť svoje režijné náklady vo výške 15% z ceny prác tretieho subjektu.
	8. Zhotoviteľ sa zaväzuje byť počas celej doby plnenia predmetu tejto Zmluvy až do momentu odovzdania Diela Objednávateľovi poistený v nasledovnom rozsahu poistného krytia: všeobecné komerčné poistenie (pokrývajúce o.i.: poistenie zodpovednosti za škodu spôsobenú voči tretím osobám, poistenie ublíženia na zdraví/úrazu vrátane tretích strán, škôd na majetku Objednávateľa alebo tretích osôb) s poistnou sumou min. 1 500 000 EUR (ďalej len „**poistná zmluva**“). Overenú kópiu poistnej zmluvy sa Zhotoviteľ zaväzuje poskytnúť Objednávateľovi najneskôr do 10 dní odo dňa nadobudnutia účinnosti tejto Zmluvy, najneskôr však pri prevzatí staveniska podľa bodu 7.1 tejto Zmluvy. Zhotoviteľ je povinný predložiť overenú kópiu poistnej zmluvy kedykoľvek k nahliadnutiu, ak ho na to Objednávateľ počas platnosti tejto Zmluvy až do uplynutia záručnej doby písomne vyzve.

**Článok XII.**

**Zábezpeka**

* 1. Zhotoviteľ je povinný do 10 dní odo dňa nadobudnutia účinnosti tejto Zmluvy, najneskôr však pri prevzatí staveniska podľa bodu 7.1. tejto Zmluvy na zabezpečenie práva Objednávateľa na riadne a včasné zhotovenie Diela podľa tejto Zmluvy:
		1. zložiť na účet Objednávateľa finančné prostriedky vo výške 10% Ceny Diela (bez DPH) ako zábezpeku (ďalej len „**realizačná kaucia**“) **alebo**
		2. predložiť Objednávateľovi neodvolateľnú bankovú záruku vydanú renomovanou bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou, vopred odsúhlasenou Objednávateľom, ktorej platnosť bude trvať najmenej do dňa podpísania (vrátane dňa podpísania) Protokolu o odstránení vád a nedorobkov podľa bodu 10.6 tejto Zmluvy Zmluvnými stranami alebo do dňa podpísania (vrátane dňa podpísania) Preberacieho protokolu podľa bodu 10.1 tejto Zmluvy Zmluvnými stranami, ak v Preberacom protokole neboli identifikované žiadne vady a nedorobky, v ktorej banka písomne vyhlási, že pre prípad porušenia záväzkov Zhotoviteľa vyplývajúcich zo Zmluvy bez akýchkoľvek námietok a na prvú výzvu uspokojí Objednávateľa uhradením peňažnej sumy v požadovanej výške, najviac však do výšky 10 % z Ceny Diela (bez DPH) v zmysle bodu 3.1. tejto Zmluvy (ďalej len „**realizačná** **banková záruka**“). Realizačná kaucia a realizačná banková záruka sa na účely Zmluvy rozumie aj ako **„Výkonnostná zábezpeka**“.
	2. Ak ďalej nie je uvedené inak, Objednávateľ sa zaväzuje vrátiť realizačnú kauciu poukázanú na účet Objednávateľa podľa bodu 12.1.1 tohto článku Zmluvy (bez úrokov - banka Objednávateľa neposkytuje úroky) na účet Zhotoviteľa uvedený v záhlaví tejto Zmluvy v lehote do štrnástich (14) dní odo dňa podpísania Protokolu o odstránení vád a nedorobkov podľa bodu 10.6 tejto Zmluvy Zmluvnými stranami alebo odo dňa podpísania Preberacieho protokolu podľa bodu 10.1 tejto Zmluvy Zmluvnými stranami, ak v Preberacom protokole neboli identifikované žiadne vady a nedorobky, a to v prípade, ak nebola spotrebovaná v zmysle bodu 12.3 tejto Zmluvy; v prípade čiastočného spotrebovania realizačnej kaucie vráti v tejto lehote jej zostávajúcu nespotrebovanú časť. V prípade predloženia realizačnej bankovej záruky, končí táto banková záruka uplynutím dňa podpísania Protokolu o odstránení vád a nedorobkov podľa bodu 10.6 tejto Zmluvy Zmluvnými stranami alebo uplynutím dňa podpísania Preberacieho protokolu podľa bodu 10.1 tejto Zmluvy Zmluvnými stranami, ak v Preberacom protokole neboli identifikované žiadne vady a nedorobky.
	3. Objednávateľ je oprávnený použiť Výkonnostnú zábezpeku na úhradu svojich peňažných nárokov voči Zhotoviteľovi, ku ktorým je oprávnený v zmysle tejto Zmluvy alebo na základe právnych predpisov (najmä na úhradu nákladov súvisiacich s odstránením vád a nedorobkov, zmluvné pokuty, náhrady škody, náklady vzniknuté v dôsledku odstúpenia od zmluvy a iné nároky, ktoré nebudú Zhotoviteľom riadne a včas uspokojené).
	4. Objednávateľ je oprávnený zadržať finančné prostriedky z poukázanej realizačnej kaucie alebo predložiť banke výzvu na uhradenie peňažnej sumy z realizačnej bankovej záruky v Objednávateľom požadovanej výške, najviac však do výšky 10 % z Ceny Diela (bez DPH) v zmysle bodu 3.1. tejto Zmluvy, ak Zhotoviteľ poruší povinnosť poskytnúť Garančnú zábezpeku v zmysle bodu 12.5 tejto Zmluvy. Takto zadržané finančné prostriedky z Výkonnostnej zábezpeky (ponížené o sumu spotrebovanú v zmysle bodu 12.3 tejto Zmluvy) Objednávateľ vráti (bez úrokov - banka Objednávateľa neposkytuje úroky) na účet Zhotoviteľa uvedený v záhlaví tejto Zmluvy v lehote do štrnástich (14) dní odo, kedy Zhotoviteľ dodatočne splní povinnosť poskytnutia Garančnej zábezpeky v zmysle bodu 12.5 tejto Zmluvy.
	5. Zhotoviteľ je povinný najneskôr pri podpise Protokolu o odstránení vád a nedorobkov Zmluvnými stranami podľa bodu 10.6 tejto Zmluvy alebo pri podpise Preberacieho protokolu Zmluvnými stranami podľa bodu 10.1 tejto Zmluvy, ak neboli v Preberacom protokole identifikované žiadne vady a nedorobky, na zabezpečenie práv Objednávateľa vyplývajúcich zo zodpovednosti za vady Diela podľa tejto Zmluvy:
		1. zložiť na účet Objednávateľa finančné prostriedky vo výške 10% Ceny Diela (bez DPH) ako zábezpeku (ďalej len „**garančná** **kaucia**“) **alebo**
		2. predložiť Objednávateľovi neodvolateľnú bankovú záruku vydanú renomovanou bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou, vopred odsúhlasenou Objednávateľom, ktorej platnosť bude až do uplynutia Záručnej doby podľa bodu 11.3 tejto Zmluvy, v ktorej banka písomne vyhlási, že pre prípad porušenia záväzkov Zhotoviteľa vyplývajúcich zo Zmluvy bez akýchkoľvek námietok a na prvú výzvu uspokojí Objednávateľa uhradením peňažnej sumy v požadovanej výške, najviac však do výšky 10 % z Ceny Diela (bez DPH) v zmysle bodu 3.1. tejto Zmluvy (ďalej len „**garančná banková záruka**“). Garančná kaucia a garančná banková záruka sa na účely Zmluvy rozumie aj ako **„Garančná zábezpeka**“.
	6. Objednávateľ sa zaväzuje vrátiť garančnú kauciu poukázanú na účet Objednávateľa podľa bodu 12.5.1 tohto článku Zmluvy (bez úrokov - banka Objednávateľa neposkytuje úroky) na účet Zhotoviteľa uvedený v záhlaví tejto Zmluvy v lehote do štrnástich (14) dní odo dňa uplynutia Záručnej doby podľa bodu 11.3 tejto Zmluvy, ak nebola spotrebovaná v zmysle bodu 12.7 tejto Zmluvy; v prípade čiastočného spotrebovania garančnej kaucie vráti v tejto lehote jej zostávajúcu nespotrebovanú časť. V prípade predloženia garančnej bankovej záruky, končí táto banková záruka uplynutím uplynutia Záručnej doby podľa bodu 11.3 tejto Zmluvy.
	7. Objednávateľ je oprávnený použiť Garančnú zábezpeku na úhradu svojich peňažných nárokov voči Zhotoviteľovi, ku ktorým je oprávnený v zmysle tejto Zmluvy alebo na základe právnych predpisov (najmä na úhradu nákladov vyplývajúcich zo zodpovednosti za vady, zmluvné pokuty, náhrady škody a iné nároky, ktoré nebudú Zhotoviteľom riadne a včas uspokojené).

**Článok XIII.**

**Sankcie a** **Náhrada škody**

* 1. Pre prípad porušenia zmluvných povinností vyplývajúcich z tejto Zmluvy, Zmluvné strany dojednali zmluvné pokuty nasledovne:
		1. v prípade omeškania Zhotoviteľa s vykonávaním Diela v Termínoch stanovených touto Zmluvou (okrem Termínu podľa bodu 2.1.4. a 2.1.5. tejto Zmluvy), je Objednávateľ oprávnený uplatniť si u Zhotoviteľa nárok na zmluvnú pokutu vo výške 0,1 % z Ceny Diela bez DPH dohodnutej v bode 3.1. tejto Zmluvy za každý aj začatý deň omeškania za každý termín samostatne,
		2. v prípade omeškania Zhotoviteľa s odovzdaním Diela v Termíne stanovenom v bode 2.1.4. a 2.1.5 tejto Zmluvy, si Objednávateľ uplatní u Zhotoviteľa zmluvnú pokutu vo výške 150,00 EUR za každý aj začatý deň omeškania pri každom porušení povinnosti samostatne,
		3. v prípade omeškania Zhotoviteľa s odstránením vady Diela je Objednávateľ oprávnený uplatniť si u Zhotoviteľa nárok na zmluvnú pokutu vo výške 500,- EUR za každý aj začatý deň omeškania, a to osobitne vo vzťahu ku každej jednotlivej vade Diela až do jej odstránenia,
		4. v prípade porušenia povinnosti podľa bodu 11.8., 12.1 a/alebo 12.5 tejto Zmluvy je Objednávateľ oprávnený uplatniť si u Zhotoviteľa nárok na zmluvnú pokutu vo výške 10.000,00 EUR za každé porušenie samostatne,
		5. v prípade omeškania Objednávateľa s úhradou faktúry, je Zhotoviteľ oprávnený uplatniť si u Objednávateľa zákonný úrok z omeškania z dlžnej sumy,
		6. ak Zhotoviteľ neodovzdá Objednávateľovi dokumentáciu podľa článku X. tejto Zmluvy, alebo má Dielo vady brániace riadnemu užívaniu Diela je Objednávateľ oprávnený uplatňovať si voči Zhotoviteľovi zmluvnú pokutu vo výške 3 % z celkovej Ceny Diela bez DPH,
		7. v prípade nevykonania Diela v dohodnutom rozsahu v článku I. tejto zmluvy, vzniká Objednávateľovi nárok u Zhotoviteľa na zmluvnú pokutu vo výške 10 % z Ceny Diela bez DPH,
		8. ak Zhotoviteľ poruší povinnosť podľa bodov 14.8. až 14.12. tejto Zmluvy, je Objednávateľ oprávnený uplatňovať si voči Zhotoviteľovi zmluvnú pokutu vo výške 5000 Eur za každý aj začatý deň omeškania a za každé porušenie samostatne maximálne však do výške 10% z Ceny Diela bez DPH.
		9. ak Zhotoviteľ poruší povinnosť podľa bodov 1.4.14 a/alebo 6.3. a/alebo 9.2. až 9.6. tejto Zmluvy, je Objednávateľ oprávnený uplatňovať si voči Zhotoviteľovi zmluvnú pokutu vo výške 1000 Eur za každý aj začatý deň omeškania a za každé porušenie samostatne.
		10. ak Zhotoviteľ poruší akúkoľvek povinnosť vyplývajúcu z článku V. a/alebo VI. (okrem bodu 6.3. a/alebo VII. tejto Zmluvy, je Objednávateľ oprávnený uplatňovať si voči Zhotoviteľovi zmluvnú pokutu vo výške 150 Eur za každý aj začatý deň omeškania a za každé porušenie samostatne.

Zmluvné strany vyhlasujú, že zmluvné pokuty uvedené v tomto bode Zmluvy sa považujú za obvyklé a primerané povahe zabezpečovaného záväzku.

* 1. Nárok na zmluvnú pokutu sa nedotýka nároku na náhradu škody vo výške prevyšujúcej zmluvnú pokutu. Objednávateľ je oprávnený popri zmluvnej pokute požadovať od Zhotoviteľa aj náhradu škody prevyšujúcu zmluvnú pokutu.

* 1. Zhotoviteľ zodpovedá v plnom rozsahu za škody, ktoré vzniknú nedodržaním povinností stanovených Zmluvou alebo platnými právnymi predpismi, a to na Diele, na majetku Objednávateľa, alebo ktoré vzniknú tretím osobám. Vznik škody a uplatňovanie ich náhrady sa riadia ustanoveniami § 373 a nasl. Obchodného zákonníka. Podľa potreby sa rozsah škôd určí znalcom na náklady Zhotoviteľa.
	2. Dohodnuté zmluvné pokuty a sankcie je povinná strana zaplatiť strane oprávnenej do 14 dní od ich uplatnenia.
	3. Nebezpečenstvo škody na zhotovovanom Diele znáša Zhotoviteľ. Nebezpečenstvo škody na Diele resp. jeho časti prechádza na Objednávateľa protokolárnym odovzdaním Diela resp. jeho časti.

**Článok XIV.**

**Zánik Zmluvy**

* 1. Táto Zmluva zaniká riadnym splnením záväzkov oboch Zmluvných strán, dohodou Zmluvných strán alebo odstúpením od tejto Zmluvy oprávnenou Zmluvnou stranou.
	2. Objednávateľ okrem dôvodov na odstúpenie, ktoré uvádza Obchodný zákonník, môže odstúpiť od tejto Zmluvy z nasledovných dôvodov:
		1. ak je Zhotoviteľ v omeškaní s plnením svojho záväzku vykonávať jednotlivé časti Diela v Termínoch uvedených v článku II. bod 2.1. tejto Zmluvy o viac ako 45 dní,
		2. ak Zhotoviteľ nevykonáva Dielo podľa tejto Zmluvy v požadovanej kvalite, v súlade so Zmluvou a pokynmi Objednávateľa,
		3. ak sa Zhotoviteľ bezdôvodne a opakovane (dva a viackrát) nezúčastní na kontrolných poradách,
		4. ak bol na majetok Zhotoviteľa vyhlásený konkurz alebo ak bol podaný návrh na vyhlásenie konkurzu,
		5. ak bol Zhotoviteľ právoplatne vyčiarknutý z registra partnerov verejného sektora alebo bol Zhotoviteľovi, prípadne subdodávateľovi podľa článku V bodu 5.22 až 5.24 . tejto Zmluvy, uložený zákaz účasti vo verejnom obstarávaní podľa § 182 ods. 3 zákona o verejnom obstarávaní,
		6. ak Zhotoviteľ poruší Zmluvu podstatným spôsobom.
		7. ak Objednávateľ obdrží od príslušného kontrolného orgánu správu z kontroly verejného obstarávania s iným vyhlásením, ako že počas kontroly verejného obstarávania nebolo zistené porušenie princípov a postupov verejného obstarávania definovaných právnymi predpismi EÚ a SR pre verejné obstarávanie,
		8. ak Zhotoviteľ nepredloží poistnú zmluvu podľa bodu 11.8 tejto Zmluvy,
		9. ak Zhotoviteľ nepredloží zábezpeku podľa bodu 12.1 tejto Zmluvy.
	3. Zhotoviteľ je oprávnený odstúpiť od Zmluvy z nasledovných dôvodov:
		1. v prípade omeškania Objednávateľa s plnením si svojich peňažných záväzkov podľa tejto Zmluvy o viac ako 60 dní,
		2. ak Objednávateľ neposkytuje Zhotoviteľovi riadne a včas súčinnosť podľa tejto Zmluvy, a to aj napriek písomnej výzve Zhotoviteľa s poskytnutím dodatočnej primeranej lehoty aspoň 30 dní, a táto skutočnosť by spôsobila alebo spôsobuje omeškanie Zhotoviteľovi s vykonávaním Diela.
	4. Objednávateľ je oprávnený odstúpiť od Zmluvy v prípade porušenia ustanovení čl. XV tejto Zmluvy.
	5. Ak sa splnenie tejto Zmluvy stane nemožným pre okolnosti vylučujúce zodpovednosť, Zmluvná strana, ktorej sa tieto okolnosti dotýkajú, bude mať právo odstúpiť od tejto zmluvy v lehote šiestich mesiacov, odo dňa, kedy sa o tejto okolnosti dozvedela. Zmluvná strana je povinná odstúpenie od Zmluvy písomne oznámiť druhej Zmluvnej strane.
	6. Odstúpenie od Zmluvy nadobúda účinnosť dňom doručenia Zmluvnej strane. Odstúpenie od Zmluvy bez ohľadu na Zmluvnú stranu, ktorá od Zmluvy odstúpila, sa nedotýka ustanovení o zodpovednosti za vady, plynutia záručných dôb, sankcií a náhrady škody.
	7. Ak dôjde k zániku tejto Zmluvy, **avšak iba z dôvodu podľa bodu 14.3. tejto Zmluvy** pred vykonaním Diela Zhotoviteľ má právo na zaplatenie ceny za Dielo v rozsahu, v akom bolo Dielo do dňa zániku Zmluvy skutočne riadne vykonané.
	8. Ku dňu zániku Zmluvy podľa bodu 14.1 tejto Zmluvy vykonajú Zmluvné strany Súpis a/alebo Vyúčtovanie a/alebo inventarizáciu všetkých prác a dodávok a vzájomne odsúhlasia finančnú hodnotu vykonaných plnení. V prípade, že sa Zmluvné strany nedohodnú na finančnej hodnote vykonaných plnení, bude sa za odsúhlasenú finančnú hodnotu považovať čiastka, ktorá bude zodpovedať sumáru čiastok vyplývajúcich z Objednávateľom písomne odsúhlasených Súpisov alebo z Vyúčtovania.
	9. Zhotoviteľ je povinný na žiadosť Objednávateľa uskutočniť všetky práce potrebné pre konzerváciu neukončeného Diela; Zhotoviteľ má právo na náhradu preukázateľne a účelne vynaložených výdavkov spojených s plnením povinnosti podľa tohto bodu tejto Zmluvy.
	10. Zhotoviteľ je povinný upozorniť Objednávateľa na všetky opatrenia, ktoré je potrebné urobiť v záujme odvrátenia akejkoľvek hroziacej škody na neukončenom Diele alebo zmiernenia jej následkov.
	11. Zhotoviteľ je povinný odovzdať Objednávateľovi neukončené Dielo spolu s príslušnou dokumentáciou najmä v rozsahu podľa bodu 10.7. tejto Zmluvy spolu s fotodokumentáciou a vypratať stavenisko; súčasťou Odovzdávacieho protokolu bude údaj o rozsahu vykonania Diela Zhotoviteľom ku dňu zániku Zmluvy.
	12. Zhotoviteľ je povinný na žiadosť Objednávateľa do 5 dní od doručenia žiadosti uzavrieť kúpnu zmluvu, ktorej predmetom bude záväzok Zhotoviteľa ako predávajúceho dodať Objednávateľovi ako kupujúcemu hnuteľné veci, ktoré Zhotoviteľ účelne obstaral pri vykonaní Diela, svojou povahou sú určené výhradne pre to, aby sa použili pri zhotovení Diela a nemožno ich použiť na zhotovenie inej stavby (napríklad zasklené steny na mieru, výťah na mieru a pod.) a spracovaním sa nestali súčasťou zhotovovaného Diela a previesť na neho vlastnícke právo k týmto veciam, a záväzok Objednávateľa ako kupujúceho zaplatiť kúpnu cenu týchto vecí. Cena hnuteľných vecí je stanovená v Prílohe č. 1 – Ocenený výkaz výmer.

**Článok XV.**

**Záväzok mlčanlivosti**

* 1. Zmluvné strany sa zaväzujú, že budú zachovávať mlčanlivosť o všetkých poznatkoch a informáciách obchodnej, výrobnej alebo technickej povahy, ktoré majú skutočnú alebo aspoň potenciálnu materiálnu alebo nemateriálnu hodnotu, a ktoré si navzájom poskytli pri vzájomných rokovaniach o uzavretí tejto Zmluvy, a/alebo ktoré získajú v súvislosti s výkonom práv a povinností vyplývajúcich z tejto Zmluvy; tento záväzok mlčanlivosti sa nevzťahuje na prípady, ak Zmluvná strana poskytne informácie, podklady alebo doklady súvisiace s touto Zmluvou tretím osobám, ktoré jej poskytujú odborné služby, a ktoré majú zákonom uloženú povinnosť mlčanlivosti alebo tretím osobám, prostredníctvom ktorých plní svoje záväzky, ktoré jej vyplývajú z tejto Zmluvy. Zmluvné strany sa zároveň zaväzujú, že nič z toho, čo sa v súvislosti s touto Zmluvou dozvedeli alebo ešte len dozvedia, nepoužijú v rozpore so záujmami druhej Zmluvnej strany.
	2. Zmluvné strany sa dohodli, že v prípade porušenia povinností tohto článku Zhotoviteľom je Objednávateľ oprávnený jednostranne odstúpiť od Zmluvy ako celku titulom jej podstatného porušenia. Toto odstúpenie od Zmluvy nadobudne účinnosť dňom doručenia písomného oznámenia porušujúcej strane.
	3. Tento záväzok mlčanlivosti platí aj po zániku tejto Zmluvy a Zmluvná strana môže byť od neho oslobodená len v prípade, ak tak ustanovuje právny predpis alebo písomným vyhlásením druhej Zmluvnej strany.
	4. Zmluvné strany berú na vedomie, že Objednávateľ ako povinná osoba v zmysle § 5a zákona č. 211/2000 Z. z. o slobodnom prístupe k informáciám a o zmene doplnení niektorých zákonov je povinná Zmluvu zverejniť. Toto zverejnenie Zmluvy nie je možné považovať za porušenie záväzku mlčanlivosti v zmysle čl. XV. tejto Zmluvy.

**Článok XVI.**

**Doručovanie**

* 1. Komunikácia medzi Zmluvnými stranami, najmä akékoľvek oznámenia, výzvy, žiadosti, stanoviská a iné dokumenty a listiny (ďalej len ako „**Dokument**“) uskutočnené podľa Zmluvy, sa musia uskutočniť v písomnej forme.
	2. Ak táto Zmluva neustanovuje inak, Zmluvné strany pre účely tejto Zmluvy považujú za dodržanie písomnej formy dokument doručený osobne alebo odoslaný poštou, kuriérskou službou, e-mailom, a to na kontaktné údaje Zmluvnej strany uvedené v záhlaví tejto Zmluvy, alebo na kontaktné údaje, ktoré boli Zmluvnou stranou vopred písomne druhej Zmluvnej strane oznámené.
	3. Dokument bude považovaný za riadne doručený:
		1. pri osobnom doručení v deň, ktorý osoba poverená Zmluvnou stranou prevezme Dokument a dátum vyznačí na origináli Dokumentu, pričom doručenie Dokumentu preukáže druhá Zmluvná strana kópiou tohto Dokumentu, na ktorom bude vyznačený dátum doručenia a podpis osoby, ktorá Dokument prevzala, alebo momentom odmietnutia prevzatia Dokumentu,
		2. pri použití kuriérskej služby v deň prevzatia Dokumentu osobou poverenou Zmluvnou stranou, alebo momentom odmietnutia prevzatia Dokumentu,
		3. pri odoslaní doporučenou poštou s doručenkou v deň, ktorý je uvedený na doručenke ako deň doručenia alebo v prípade, že nebude Dokument doručený, tak uplynutím lehoty troch dní odo dňa jeho podania na pošte; pričom táto lehota začína plynúť v deň nasledujúci po odovzdaní Dokumentu Zmluvnou stranou na poštovú prepravu, pričom odoslanie podania odosielajúca strana preukáže predložením podacieho lístku;
		4. pri odoslaní elektronickou poštou (e-mailom) potvrdením doručenia prijímajúcou stranou.
	4. Každá Zmluvná strana je povinná bez zbytočného odkladu oznámiť druhej Zmluvnej strane aktualizáciu kontaktných údajov, a to písomnou formou. Ak Zmluvná strana túto povinnosť nesplní, považuje sa doručenie Dokumentu za vykonané, ak je Dokument doručený na poslednú Zmluvnej strane známu adresu.

**Článok XVII.**

**Záverečné ustanovenia**

* 1. Táto Zmluva nadobúda platnosť dňom jej podpisu oboma Zmluvnými stranami a účinnosť **dňom nasledujúcim po dni jej zverejnenia v Centrálnom registri zmlúv, avšak nie skôr ako dňom nasledujúcim** po dni doručenia infromácie Zhotoviteľovi od Objednávateľa, že došlo k schváleniu procesu a dokumentácie z verejného obstarávania, ktorého výsledkom je táto Zmluva, Riadiacim/kontrolným orgánom (v rámci štandardnej ex post kontroly), v zmysle ktorej príslušný Riadiaci/kontrolný orgán neidentifikoval nedostatky, ktoré by mali alebo mohli mať vplyv na výsledok verejného obstarávania alebo v rámci ktorej verejný obstarávateľ súhlasil s výškou ex ante finančnej opravy uvedenej v návrhu správy/správe z kontroly a splnil podmienky na uplatnenie ex ante finančnej opravy. Za deň schválenia procesu a dokumentácie z verejného obstarávania sa považuje deň doručenia správy z kontroly Riadiacim/kontrolným orgánom, konštatujúcej neporušenie princípov a postupov v zmysle zákona o verejnom obstarávaní Objednávateľovi.
	2. Ak táto zmluva neustanovuje ďalej inak, tak akékoľvek zmeny tejto Zmluvy musia byť vykonané formou písomných a očíslovaných dodatkov, podpísaných oboma Zmluvnými stranami v súlade s § 18 zákona o verejnom obstarávaní. Zmenu v osobe Stavebného dozoru Objednávateľa a zástupcu Objednávateľa podľa bodu 4.2 tejto Zmluvy, Projektového manažéra Objednávateľa podľa bodu 4.10.3 tejto Zmluvy alebo zástupcu Objednávateľa podľa bodu 5.20 tejto Zmluvy môže Objednávateľ vykonať písomným oznámením adresovaným Zhotoviteľovi; na vykonanie takejto zmeny nie je potrebné uzatvorenie písomného dodatku k tejto Zmluve.
	3. Zhotoviteľ je povinný strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, na základe ktorej je financované vykonanie Diela (ďalej aj len „**Zmluva o poskytnutí NFP**"), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť. Oprávnené osoby na výkon kontroly/auditu sú najmä:

17.3.1 Poskytovateľ NFP a ním poverené osoby;

17.3.2 Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;

17.3.3 Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby;

17.3.4 orgán auditu, jeho spolupracujúce orgány a osoby poverené na výkon kontroly/auditu;

17.3.5 splnomocnení zástupcovia Európskej komisie a Európskeho dvora audítorov;

17.3.6 orgán zabezpečujúci ochranu finančných záujmov Európskej únie;

17.3.7 osoby prizvané orgánmi uvedenými v bodoch 17.3.1 až 17.3.6 tohto bodu Zmluvy v súlade s príslušnými právnymi predpismi Slovenskej republiky a právnymi aktmi Európskej únie

* 1. Práva a povinnosti Zmluvných strán, ktoré táto Zmluva neupravuje, ako aj Zmluva samotná sa riadia právnymi predpismi platnými v Slovenskej republike, najmä zákonom č. 513/1991 Zb. Obchodný zákonník v platnom znení.
	2. Ak sa niektoré ustanovenie tejto Zmluvy stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanovenia. Do doby dosiahnutia dohody medzi Zmluvnými stranami platí zodpovedajúca úprava všeobecne záväzných právnych predpisov zvoleného právneho poriadku.
	3. Všetky podmienky a ustanovenia tejto Zmluvy sú záväzné aj pre všetkých právnych nástupcov a osoby, na ktoré boli práva alebo záväzky z tejto Zmluvy, či už na základe zákona alebo zmluvy, prevedené alebo postúpené za predpokladu dodržania príslušných ustanovení zákona o verejnom obstarávaní.
	4. Zhotoviteľ nie je oprávnený práva a povinnosti vyplývajúce z tejto Zmluvy previesť na tretiu osobu.
	5. Zmluvné strany dávajú svojím podpisom súhlas na spracovanie osobných údajov, ktoré tvoria obsah Zmluvy na účely vedenia obchodnej evidencie, a to na dobu platnosti tejto Zmluvy. Tento súhlas nie je možné počas doby jej platnosti odvolať.
	6. Akékoľvek spory a nároky vyplývajúce z tejto Zmluvy alebo s ňou súvisiace sa budú riešiť predovšetkým rokovaním a dohodou Zmluvných strán v dobrej viere a s dobrým úmyslom. Zmluvné strany sa dohodli, že v prípade, ak akékoľvek spory alebo nároky vyplývajúce z tejto Zmluvy alebo s ňou súvisiace nevyriešia dohodou, rozhodne o nich vecne a miestne príslušný súd Slovenskej republiky.
	7. Táto Zmluva je vyhotovená v piatich (5) originálnych rovnopisoch v slovenskom jazyku, pričom Objednávateľ dostane po tri (3) vyhotovenia a Zhotoviteľ po dve (2) vyhotovenia.
	8. Zmluvné strany vyhlasujú, že si Zmluvu prečítali, vzájomne vysvetlili, jej obsahu porozumeli a na znak súhlasu s ňou ju slobodne, vážne, dobrovoľne, s určitosťou, nie v tiesni a za nápadne nevýhodných podmienok vlastnoručne podpísali, a sú si plne vedomí následkov z nej vyplývajúcich.
	9. Nedeliteľnou súčasťou tejto zmluvy sú nasledovné prílohy:

Príloha č. 1 – Ocenený výkaz výmer

Príloha č. 2 – Harmonogram

Príloha č. 3 - Zoznam subdodávateľov

Príloha č. 4 - Vzor zmenového listu

V .............., dňa V Bratislave , dňa

Zhotoviteľ: Objednávateľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **PhDr. Jaroslav Rezník** generálny riaditeľ

 Rozhlas a televízia Slovenska

Príloha č. 1

Ocenený výkaz výmer Zhotoviteľa predložený do verejného obstarávania

Príloha č. 2

Časový harmonogram

Príloha č. 3

**Zoznam subdodávateľov**

Na realizácii predmetu zmluvy: „Rekonštrukcia - Kreatívne centrum RTVS Banská Bystrica (ABF8\_stavebné práce)**“**

□ sa nebudú podieľať subdodávatelia a celý predmet zákazky uskutočníme vlastnými kapacitami.

□ sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
|  | **Subdodávateľ**(obchodné meno, sídlo alebo miesto podnikania, IČO)  | **Osoba oprávnená konať za subdodávateľa**(meno a priezvisko, adresa pobytu, dátum narodenia) | **Popis prác vykonávaných subdodávateľom**(odkaz na stavebný objekt, jeho časť, prípadne položky) | **Podiel plnenia zmluvy v % z celkového objemu stavebných prác** | **Podiel plnenia zmluvy vo finančnom vyjadrení v Eur bez DPH** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Príloha č. 4

**ZMENOVÝ LIST STAVBY**

VZOR

|  |
| --- |
| **ZMENOVÝ LIST STAVBY č. ...** |
|  |
| **Názov stavby:** | Rekonštrukcia - Kreatívne centrum RTVS Banská Bystrica |
|  |
| **Zmena vyvolaná:** |  |  | **projektom** |
|  |  |  | **realizáciou** |
|  |  |  | **objednávateľom** |
|  |
| **Stavebný objekt:** | **Časť:**  |
| **Popis zmeny:** |
| **Prílohy :**  | **rozpočet s podrobným výkazom výmer** **iné - napr. náčrt zmeny technického riešenia, fotodokumentácia, ....................................** |
| **Odôvodnenie zmeny:** |

|  |  |
| --- | --- |
| **Stanovisko projektanta:****napr.:****Súhlasím s použitými výmerami, materiálmi aj vyššie uvedeným zdôvodnením.** | Podpis: |
| **POSÚDENIE NÁVRHU ZMENY** |
| **Dopad zmeny :** |
| Na projekt stavby: | **napr. : zmena bude zapracovaná v projekte skutočného realizovania stavby** |
| Na čas plnenia: | **napr. :** **áno - potrebná úprava konca doby plnenia do ...........** **nie** |
| Na cenu za dielo:  | zvýšenie o:  | **Eur bez** DPH |  |
|  | zníženie o:  | **Eur bez** DPH |  |
|  |
| **VYJADRENIE K NÁVRHU ZMENY** |
| **Zmluvné strany :** | **vyjadrenie:** | **meno:** | **podpis :** | **dátum:** |
| * + - 1. **Stavbyvedúci zhotoviteľa:**
 |  |  |  |  |
| * + - 1. **Zástupca zhotoviteľa oprávnený na rokovanie vo veciach technických:**
 |  |  |  |  |
| * + - 1. **Stavebný dozor objednávateľa:**
 |  |  |  |  |
| * + - 1. **Zástupca objednávateľa oprávnený na rokovanie vo veciach technických:**
 |  |  |  |  |
| * + - 1. **Zástupca objednávateľa:**

**(Osoba zodpovedná za veci technické)**  |  |  |  |  |